Ημέρα μνήμης η χθεσινή για το ΓΕΛ Φαρκαδόνας – Κρήνη LIVE!\nΗμέρα μνήμης η χθεσινή για το ΓΕΛ Φαρκαδόνας\n28/09/2021 10:19 Γενικό Λύκειο Φαρκαδόνας, Δήμος Φαρκαδόνας, Φαρκαδόνα\nΗμέρα μνήμης η χθεσινή για το Γενικό Λύκειο Φαρκαδόνας, μιας ζοφερής μνήμης, καθώς η 27η Σεπτεμβρίου είναι ταυτόσημη της απώλειας, του πόνου και της θλίψης για το σχολείο μας, αλλά και για όλους τους δημότες Φαρκαδόνας.\nΤην ημέρα αυτή έχασαν τη ζωή τους σ΄ένα τραγικό δυστύχημα εφτά δεκαεξάχρονα παιδιά.\nΗταν 27 Σεπτεμβρίου του 2004 λίγο πριν τις 10 το πρωί. Ένα λεωφορείο του ΚΤΈΛ μεταφέρει 37 μαθητές της Α΄τάξης του ΓΈΛ Φαρκαδόνας στην Αθήνα για να παρακολουθήσουν τους παραολυμπιακούς αγώνες.\nΣτην εθνική οδό Αθηνών -Λαμίας, στο Ασπρονέρι, το λεωφορείο συγκρούεται πλαγιομετωπικά με νταλίκα, που μετέφερε υαλοπίνακες και πέρασε στο αντίθετο ρεύμα.\nΈφτά μαθητές ανασύρονται νεκροί, τρεις τραυματίζονται σοβαρά, ενώ άλλοι 27 είναι ελαφρά τραυματισμένοι.\nΝεκροί είναι οι: Μπουραζέλης Χρήστος, Λίτσιου Αικατερίνη, Καλύβα Στεφανία, Τέλλιος Κωνσταντίνος, Σαράφη Έβελυν, Καματσέλος Ιωάννης, Οικονομούλας Απόστολος.\nΗ είδηση του τραγικού συμβάντος διαδίδεται γρήγορα. Ο θρήνος των οικείων καιόσων – μαθητών και συνοδών καθηγητών – βίωσαν το γεγονός σπαραχτικός. Ο πόνος ανείπωτος, το πένθος βαρύ…Δεκαεπτά χρόνια μετά ο πόνος έχει απαλυνθεί, οι πληγές έχουν επουλωθεί, οι μνήμες εκείνης της τραγωδίας ίσως να έχουν ξεθωριάσει, το σημάδι τους όμως έχειμείνει ανεξίτηλο για το ΓΈΛ Φαρκαδόνας, είναι μέρος της ταυτότητάς του.\nΟπως κάθε χρόνο την 27η Σεπτεμβρίου έτσι και χθες μαθητές και καθηγητές σε μια λιτή τελετή απέτισαν φόρο τιμής στα παιδιά που χάθηκαν στο Μαλιακό.\nΠαρευρέθηκαν ο αντιδήμαρχος καθαριότητας κ. Κοσμάς Έυάγγελος και η αντιδήμαρχος παιδείας κα. Έιρήνη Κακαίτσα.\nΒαριά η ατμόσφαιρα, έντονη η συγκίνηση. Δάκρυα και πνιχτοί λυγμοί. Σκέψεις και συναισθήματα βρήκαν διέξοδο μέσα από τα κείμενα και το τραγούδι των παιδιών της Γ΄ τάξης.\nΈφτά λευκά τριαντάφυλλα για εφτά αθώες ψυχές που χάθηκαν άδικα.Ας κρατήσουμε τη μνήμη τους ζωντανή. Να μας συντροφεύουν ήσυχα και διακριτικά μέσα από φωτογραφίες και αφιερώματα στο μάθημα και στο διάλειμμα,στις εξετάσεις και στις γιορτές, σε όλα τα μικρά και μεγάλα συμβάντα της σχολικής ζωής που εκείνα στερήθηκαν.\nΟι μαθητές και ο σύλλογος διδασκόντων του ΓΈΛ Φαρκαδόνας\nΟι Τρικαλινοί Φαρμακοποιοί επιβραβεύουν το έργο των πυροσβεστών και της Υπηρεσίας τους


Ανακαινίζοντας χρώμα - πάτωμα - μπάνιο\nΚυκλαδίτικο λευκό - γαλάζιο\nΤα είδη των χρωμάτων\nΠροετοιμασία και τεχνικές βαψίματος\nΤο Μπάνιο στην 7η τέχνη\nΤο μπάνιο χθες και σήμερα\nΙδέες για το μπάνιο σου\nTips για να αλλάξεις την εικόνα του μπάνιου σου\nΠώς να αποδώσεις στο χώρο σου\nτο χαρακτήρα που θέλεις!\nΤα πάντα για την ανανέωση χρώματος, πατώματος και μπάνιου!\nΉρθε η ώρα να ανανεώσεις το χώρο σου και χρειάζεσαι πληροφορίες; Το praktiker.gr φέρνει το πιο χορταστικό αφιέρωμα για να γνωρίζεις τα πάντα για τις επιλογές σε χρώματα, πατώματα και στυλ μπάνιου!\nΗ αρχιτεκτόνισσα / διακοσμήτρια Αλκμήνη Τζίμα εξηγεί πώς να επιτύχεις το χαρακτήρα που θέλεις!\nΗ ανανέωση στο χρώμα δίνει λύσεις και δημιουργεί χαρακτήρα σε κάθε χώρο!\nΚυκλαδίτικο λευκό – γαλάζιο\nΠολλές φορές αισθάνεσαι ότι χρειάζεσαι μια ανανέωση. Η απόφαση να αλλάξεις το χρώμα στο χώρο σου μπορεί να είναι τελικά αυτό που ψάχνεις. Είναι εξάλλου γνωστό ότι τα χρώματα επηρεάζουν πολύ τη διάθεση. Μάλιστα, μπορεί να αναδείξει κάποια πτυχή του χαρακτήρα σου που δε γνώριζες και τελικά να συνδέσεις αυτό το χρώμα με τις προσωπικές σου εμπειρίες και την καθημερινότητά σου.\nΈνα χαρακτηριστικό παράδειγμα σύνδεσης χρώματος με κάτι πολύ συγκεκριμένο είναι ο διάσημος συνδυασμός χρωμάτων λευκό - μπλε για τα Κυκλαδίτικα νησιά. Ο συνδυασμός αυτών των χρωμάτων έχει ταυτιστεί παγκοσμίως με τα ελληνικά νησιά. Έχεις αναρωτηθεί όμως πότε και πώς καθιερώθηκε;\nΙστορικά τα σπίτια των Κυκλάδων ήταν τριών ειδών. Τα αγροτικά, των ανθρώπων δηλαδή που βιοπορίζονταν από τη γη και τη θάλασσα, τα λαϊκά, των χωριών κι εκείνα που είχαν οι εύπορες οικογένειες.\nΤα αγροτικά, γνωστά και ως "μιτάτα" διακρίνονταν για την απλότητά τους, ήταν ασοβάτιστα και βασικό βάρος δινόταν στην εσωτερική διακόσμηση. Ήταν σχεδιασμένα με τέτοιο τρόπο ώστε να καλύπτουν χρηστικές ανάγκες, ενώ το κύριο χρώμα τους ήταν αυτό της φακής, το γκρι ή το καφέ.\nΤα λαϊκά σπίτια εξωτερικά ήταν περασμένα με μαρμαρόσκονη ανακατεμένη με νερό και χώμα. Με αυτήν την τεχνική και εξαιτίας του γεγονότος ότι οι τοίχοι ήταν τραχείς, οι ένοικοι αναγκάζονταν να ασβεστώνουν τον τοίχο δύο με τρεις φορές το χρόνο. Το τελικό -αμφιθεατρικό- αποτέλεσμα έδινε στον οικισμό μία απόλυτη συνέχεια ομοιομορφίας λευκού.\nΤελικά τα σπίτια των πιο εύπορων οικογενειών ήταν περασμένα με καλοδουλεμένο σοβά ο οποίος τους επέτρεπε να πάρουν τους χρωματισμούς που άρεσαν στον ιδιοκτήτη. Μέχρι και σήμερα σε διατηρητέα αρχοντικά, στο Χαλκί, στην Άνδρο ή στη Σύρο, παρόλο που ο σοβάς έχει ξεθωριάσει μπορείς να δεις τις παλιές χρωματικές επιλογές.\nΗ συνέχεια ήταν διαφορετική.\nΤο 1938, ο Ιωάννης Μεταξάς διατάσσει να περαστούν με ασβέστη όλα τα σπίτια των νησιών λόγω της σκέψης ότι με αυτόν τον τρόπο θα ήταν πιο αποστειρωμένα από τυχόν υγειονομικές απειλές της εποχής. Έτσι τα σπίτια στα νησιά έγιναν λευκά (ακόμα και τα χρωματιστά).\nΒέβαια καθώς οι δεκαετίες περνούσαν και παρόλο που άλλαζαν τα πάντα στην Ελλάδα και στην κουλτούρα των Ελλήνων, τα πανέμορφα κυκλαδίτικα σπίτια διατηρούσαν το λευκό, το οποίο σταδιακά και -κυρίως- μετά τις αρχές του 60’ άρχισε να συνδυάζεται με το μπλε. Έτσι, το λευκό, το χρώμα της αγνότητας, σε συνδυασμό με το μπλε, το χρώμα της θάλασσας και του ουρανού έγιναν το σήμα κατατεθέν μιας ολόκληρης χώρας.\nΩστόσο, αποδείχθηκε ιδιαίτερα καλή επιλογή και για έναν ακόμα λόγο.\nΤο λευκό χρώμα περιορίζει την απορρόφηση θερμότητας, αποτελώντας έτσι μία ιδανική λύση για τα “γυμνά από δέντρα” κυκλαδίτικα νησιά.\nΜέσα από αυτήν τη διήγηση αντιλαμβανόμαστε λοιπόν πως το χρώμα μπορεί να εξυπηρετεί ανάγκες πρακτικές αλλά και αισθητικές, ενώ παράλληλα να προσδιορίζει την προσωπικότητα του ιδιοκτήτη!\nΤι εκφράζει κάθε ένα και πως επηρεάζει τη διάθεσή μας;\nΗ επιλογή απόχρωσης είναι αναμφίβολα ένα από τα πιο σημαντικά και ταυτόχρονα ευχάριστα βήματα για να αποδόσεις το χαρακτήρα που θέλεις στο χώρο σου.\nΚάθε χρώμα μπορεί να είναι πηγή χαράς, αρκεί να έχει την ένταση που χρειάζεται και να βρίσκεται σε αρμονική σχέση ή σε ισορροπημένη αντίθεση με το περιβάλλον του.\nΜπορεί επίσης κάθε απόχρωση να δηλώνει ακόμη και κάποιον ιδιαίτερο συμβολισμό, ανάλογα με τα χαρακτηριστικά του.\nΕίναι το χρώμα που ηρεμεί και εμπνέει ονειροπόληση δημιουργώντας μια αίσθηση ζεστασιάς. Είναι προτιμότερο να το χρησιμοποιήσεις σε χώρους που τους βλέπει ο ήλιος.\nΜε βάση το feng shui το κίτρινο συμβολίζει τον ήλιο και το φως. Δίνει την αίσθηση της χαράς, της άνεσης και της φιλοξενίας στο χώρο. Είναι ιδανική επιλογή για το παιδικό δωμάτιο αλλά και για το καθιστικό.\nΓεμάτο πάθος. Το ανοικτό κόκκινο είναι όλο ορμή και ενεργητικότητα. Το μέτριο κόκκινο όμως διατηρεί μια δύναμη εσωτερική. Γενικά είναι ένα χρώμα που προκαλεί τα συναισθήματα και συνήθως επιλέγεται για μικρές επιφάνειες.\nΣύμφωνα με το feng shui το κόκκινο συμβολίζει την ενέργεια, την αγάπη και το θάρρος, αποτελώντας έτσι ιδανική και τολμηρή επιλογή για το καθιστικό, την τραπεζαρία και την κουζίνα!\nΤο πιο ζεστό απ’όλα τα χρώματα. Ιδανικό για χώρους που θέλεις να σου ξυπνήσουν τη φαντασία και τη δημιουργικότητα! Οι σκούρες αποχρώσεις του θυμίζουν φθινόπωρο ενώ οι πιο ανοιχτές φέρνουν το καλοκαίρι στο σπίτι!\nΤο feng shui σου προτείνει να επιλέξεις πορτοκαλί απόχρωση για χώρους όπου παίζουν παιδιά αφού εκφράζει χαρά, ζωντάνια και ενέργεια.\nΧρώμα «ακίνητο» όπως λέγεται.\nΕδώ το feng shui αναφέρει ότι το συγκεκριμένο χρώμα προσφέρει ηρεμία και ισορροπία, ενώ έχει τη δυνατότητα να σε μεταφέρει στο κλίμα της φύσης. Ιδανική επιλογή είναι σε αυτήν την απόχρωση να βάψεις επιφάνειες κοντά σε παράθυρα για να υπάρχει αρμονία.\nΧρώμα ηρεμίας και χαλάρωσης. Θυμίζει θάλασσα και ουρανό και δημιουργεί αίσθηση γαλήνης. Ιδανικό για παιδικά δωμάτια. Προτιμάς την πιο σκούρα απόχρωσή του για πιο μικρές επιφάνειες.\nΣτο feng shui το μπλε θεωρείται ένα από τα κυρίαρχα χρώματα. Μια ανοικτή απόχρωση του μπλε είναι ένδειξη αρμονίας και είναι τέλεια για το καθιστικό. Το έντονο μπλε προσδίδει ηρεμία και για αυτό είναι ιδανική επιλογή για το χώρο του υπνοδωματίου.\nΑναμφισβήτητα ένα από τα πιο μυστηριώδη χρώματα. Ξυπνά το ρομαντισμό και προσδίδει στο χώρο κάτι αριστοκρατικό. Αν το αναμείξεις με λευκό θα αποδώσει μια λιλά παλ απόχρωση η οποία συμβολίζει τη γλυκύτητα και την αγνότητα.\nΑπό πλευράς feng shui χαρακτηρίζεται ως το χρώμα της καλοσύνης και της ψυχικής αυτογνωσίας και ιδανικά χρησιμοποιείται στο χώρο του υπνοδωματίου.\nΠρόκειται απλά για την εξαφάνιση των χρωμάτων. Φωτεινό και καθαρό, μπορεί να κουράσει κάπως με το υπερβολικό φως του. Αποτελεί όμως την ιδανική βάση για τη δημιουργία των πιο γοητευτικών συνδυασμών και αποχρώσεων.\nΓια το λευκό χρώμα το feng shui λέει ότι συμβολίζει αγνότητα, αθωότητα και αναγέννηση, αποτελώντας έτσι ιδανική επιλογή για κάθε χώρο του σπιτιού.\nΔες μεγάλη ποικιλία σε χρώματα εδώ!\nΑνεξάρτητα από την ψυχολογία και το feng shui, η πραγματικότητα είναι πως το χρώμα που σε εκφράζει πηγάζει από μέσα σου!\nΣκέψου το και απλά τόλμησέ το!\nΠοια είδη χρωμάτων υπάρχουν και πώς θα διαλέξεις το κατάλληλο;\nΛίγο πριν βάψεις, θα συνειδητοποιήσεις πως υπάρχει μεγάλη ποικιλία ειδών στα χρώματα.\nΣτις περισσότερες συσκευασίες αναγράφονται πληροφορίες και υπάρχουν αρκετές ενδείξεις που διευκολύνουν τις συγκρίσεις και ενημερώνουν για τα ιδιαίτερα χαρακτηριστικά του κάθε χρώματος.\n1. Χρώματα εσωτερικού χώρου\nΥπάρχουν σε διάφορες ποιότητες κατάλληλες τόσο για απλές όσο και για απαιτητικές εφαρμογές. Επιτρέπουν τη διαπνοή στις επιφάνειες, δίνοντας τη δυνατότητα στους υδρατμούς να διαφεύγουν. Βασικά χαρακτηριστικά τους είναι ότι απλώνονται εύκολα και ότι προσφέρουν συνήθως αρκετά μεγάλη καλυπτικότητα.\nΤα σατινέ χρώματα χαρακτηρίζονται από μεγάλη αντοχή στο πλύσιμο και στους λεκέδες, καθώς και από τη βελούδινη εμφάνισή τους. Είναι ιδανικά για χώρους όπως είναι το καθιστικό, το παιδικό δωμάτιο και γενικά οι χώροι που χρησιμοποιείς καθημερινά.\n2. Χρώματα εξωτερικού χώρου\nΧρησιμοποιούνται για τη στεγάνωση των εξωτερικών τοίχων και την προστασία τους από την υγρασία. Λόγω της ειδικής τους σύνθεσης το χρώμα αποκτά σκληρή και ανθεκτική επιφάνεια χωρίς να λερώνεται από εξωτερικούς ρύπους. Παραμένουν ελαστικά στο βάθος τους με αντοχή στις συστολοδιαστολές.\nΠροσφέρουν εξαιρετική στεγάνωση των εξωτερικών τοίχων από την υγρασία και παράλληλα διατηρούν την ελαστικότητά τους ακόμα και σε πολύ υψηλές θερμοκρασίες. Είναι η ιδανική λύση για περιοχές με υψηλή έκθεση στον ήλιο, στη βροχή και στον αέρα.\nΧρησιμοποιούνται σε περιοχές με ακραίες καιρικές συνθήκες, γιατί η ειδική σύνθεσή τους εξασφαλίζει τη διαφυγή της εσωτερικής υγρασίας και την τέλεια αδιαβροχοποίηση της εξωτερικής επιφάνειας. Αποτελούν ιδανική επιλογή για αναπαλαιώσεις διατηρητέων κτιρίων.\nΥπάρχουν οικολογικά χρώματα τόσο για εσωτερική όσο και για εξωτερική χρήση.\nΤα οικολογικά χρώματα πληρούν συγκεκριμένα κριτήρια απόδοσης, αντοχής και περιεκτικότητας σε διαλύτες και τοξικές ουσίες. Δεν ρυπαίνουν το περιβάλλον σε όλο τον κύκλο της ζωής τους. Τέλος χαρακτηρίζονται από μεγάλη καλυπτικότητα και είναι άοσμα.\nΒασικά χαρακτηριστικά των χρωμάτων\nΒάψιμο ξύλινων επιφανειών\nΑν επιθυμείς να βάψεις ξύλινες επιφάνειες, τότε θα χρειαστείς βερνίκι/χρώμα ανάλογα με την κατηγορία της επιφάνειας:\n1. Άχρωμα - Διαφανή Βερνίκια εμποτισμού.\nΑπαραίτητα για οποιαδήποτε ξύλινη επιφάνεια. Χρησιμοποιούνται για να προστατέψουν το ξύλο από το νερό και το σαράκι.\n2. Βελατούρα - Αστάρια.\nΥποστρώματα χρώματος που εφαρμόζονται με ρολλό ή πινέλο πριν το βάψιμο του ξύλου με χρώμα. Είναι κατάλληλα μόνο για ξύλα που βάφονται πρώτη φορά ή επιφάνειες που η προηγούμενη στρώση μπογιάς έχει απομακρυνθεί εντελώς πριν ξαναβαφτούν.\n3. Μπογιά ξύλου - ριπολίνη.\nΠολλές ποιότητες και χρωματισμοί για να προθέσεις χρώμα σε ξύλινες επιφάνειες με απλό βάψιμο ή και τεχνοτροπίες αντίστοιχες με εκείνες για τους τοίχους.\n4. Χρωματιστά Βερνίκια Εμποτισμού.\nΑκριβώς όπως τα άχρωμα, μόνο που επιτρέπουν να διαφοροποιήσεις το χρώμα της ξύλινης επιφάνειας.\nΠροετοιμασία βαψίματος - Πώς βάφουμε - Τips\nΈχεις βρει την απόχρωση που σου ταιριάζει και το είδος του χρώματος που θα χρησιμοποιήσεις.\nΑυτό δε σημαίνει πως απλά παίρνεις το ρολλό και ξεκινάς το βάψιμο. Υπάρχει μία προετοιμασία να γίνει και στην παρουσιάζουμε βήμα - βήμα, ώστε να έχεις προνοήσει για όλα!\n1o βήμα: Πόσο χρώμα;\nΓια να υπολογίσεις την ποσότητα του χρώματος που θα χρειαστείς ακολουθείς την παρακάτω διαδικασία:\nΜήκος τοίχου x ύψος τοίχου = Αποτέλεσμα Α.\nΑν υπάρχουν ανοίγματα (πόρτες – παράθυρα):\nΠλάτος ανοίγματος x ύψος ανοίγματος = Αποτέλεσμα Β.\nΑποτέλεσμα Α – Αποτέλεσμα Β = Επιφάνεια Βαφής Τοίχων (m2).\nΜήκος δωματίου x πλάτος δωματίου = Επιφάνεια Βαφής Ταβανιών (m2).\nΚαι στις δύο περιπτώσεις διαιρείς την επιφάνεια βαφής με την απόδοση του χρώματος ανά λίτρο.\nΤο αποτέλεσμα είναι η ποσότητα του χρώματος που θα χρειαστείς για ένα χέρι.\nΠολλαπλασιάζεις την ποσότητα με τον αριθμό χεριών που απαιτείται (συνήθως 2) και έχεις τον τελικό αριθμό λίτρων χρώματος που θα χρειαστείς.\n2o βήμα: Πριν ξεκινήσεις το βάψιμο θα χρειαστείς:\nΠροστατευτικά γυαλιά (Για την προστασία των ματιών)\nΓάντια (Για προστασία χεριών από τα χημικά καθαρισμού και τους διαλύτες)\nΓυαλόχαρτο (Για αφαίρεση γυαλάδας και λείανση)\nΣυρματόβουρτσα ή ξύστρα (Για αφαίρεση παλιών χρωμάτων που έχουν φουσκώσει)\nΣτοκαδόρος ή σπάτουλα (Για γέμισμα μικρών τρυπών και ρωγμών)\nΣτόκος σπάτουλας ή οικοδομών (Για ψιλοστοκαρίσματα)\nΧαρτοταινίες (Για ‘κόψιμο’ στις πόρτες και παράθυρα)\nΧαρτί οντουλέ ή κάλυμμα fleece (Για την προστασία του δαπέδου από τα χρώματα)\nExtra δοχείο / κουβάς (Για την αραίωση των χρωμάτων)\nΠινέλο (Για τις γωνίες και τα κοψίματα γύρω από παράθυρα και πόρτες)\nΡολλό και σκάφη (Για τη βαφή μεγάλων επιφανειών)\nΣκάλα ή κοντάρι προέκτασης (Για να φτάσετε σε ψηλά σημεία)\nΔιαλυτικό (Για να καθαρίσετε τα εργαλεία από χρώματα διαλύτη)\nΔες μεγάλη ποικιλία σε αξεσουάρ βαφής εδώ!\n3o βήμα: Σειρά έχει η σωστή επιλογή πινέλου και ρολλού!\nΚάθε κατηγορία χρώματος χρειάζεται πινέλο με διαφορετικό είδος τρίχας οπότε θα πρέπει να επιλέξεις αυτό που ταιριάζει στην εργασία σου. Αν θέλεις να βάψεις με βερνικοχρώματα διαλύτου θα προτιμήσεις πινέλο με φυσική τρίχα που είναι πιο ανθεκτικό, ενώ αν η επιλογή σου είναι υδατοδιαλυτό χρώμα θα προτιμήσεις πινέλο με συνθετική τρίχα ή μείγμα συνθετικής με φυσική που δεν απορροφά το νερό και απλώνει το χρώμα καλύτερα. Δες μεγάλη ποικιλία σε πινέλα εδώ!\nΔες μεγάλη ποικιλία σε πινέλα εδώ!\nΑνάλογα με την επιφάνεια θα επιλέξεις και το κατάλληλο ρολλό. Για λείες και σπατουλαριστές επιφάνειες επιλέγουμε ρολλό με κοντή τρίχα, ενώ για άγριες ή σαγρέ επιλέγουμε ακούρευτο ρολλό.\nΔες μεγάλη ποικιλία σε ρολλά εδώ!\n4o βήμα: Προφύλαξε το χώρο γύρω από το σημείο που θα βάψεις!\nΜε το σωστό πάντα τρόπο:\nΌχι, δεν αρπάζεις το πινέλο και ορμάς στον τοίχο. Η καλή δουλειά θέλει καλή προετοιμασία. Και το καλύτερο είναι να αρχίσεις παίρνοντας κάποια μέτρα προστασίας του δαπέδου και των επίπλων. Συγκεντρώνεις στη μέση του δωματίου όσα έπιπλα μετακινούνται εύκολα και τα σκεπάζεις.\nΚαλύπτεις επίσης το δάπεδο κοντά στους τοίχους, ιδανικά αφού σηκώσεις (αν υπάρχουν) τα χαλιά. Υπάρχουν ειδικά fleece υφάσματα, τα οποία θα προστατεύσουν αποτελεσματικά όλες τις περιοχές που κινδυνεύουν από σταξίματα και πιτσιλίσματα. Βασικό τους πλεονέκτημα είναι ότι μπορούν να πλυθούν και να επαναχρησιμοποιηθούν.\n5o βήμα: Προετοίμασε το χώρο στο σημείο που θα βάψεις!\nΚαλό είναι να ξεσκονιστούν οι τοίχοι πριν από το βάψιμο και να πλυθούν με αραιό διάλυμα απορρυπαντικού. Αφού τους ξεβγάλεις με ένα μεγάλο σφουγγάρι, εξετάζεις τις επιφάνειες προσεκτικά και αν ανακαλύψεις τρύπες ή ρωγμές, τις σφραγίζεις με στόκο σπάτουλας.\nΚάλυψε με χαρτοταινία τις κορνίζες των θυρών και των παραθύρων και αφαίρεσε όχι μόνο τα φωτιστικά και τις απλίκες αλλά και τα καρφιά των κάδρων που ίσως υπάρχουν.\nΠριν από οποιεσδήποτε αποσυνδέσεις ηλεκτρικών συσκευών ή εξαρτημάτων κατεβάζεις πάντα τις ασφάλειες ή το γενικό.\n6o βήμα: Το υπόστρωμα!\nΑκρυλικός στόκος για τα χρώματα υδατικής βάσης. Στόκος λαδιού για χρώματα συνθετικών ρητινών.\nΑν θελήσεις να εξακριβώσεις τι είδος χρώματος είχε περαστεί παλαιότερα, μπορείς να βουτήξεις ένα πινέλο σε διαλυτικό γενικής χρήσης και μετά να το τρίβεις καλά πάνω στη βαμμένη επιφάνεια.\nΤο ακρυλικό βάσης νερού χρώμα θα διαλυθεί ενώ το χρώμα συνθετικών ρητινών θα αντισταθεί.\nΤις παλιές βαμμένες επιφάνειες πρέπει να τις «αγριέψεις» λίγο τρίβοντας με γυαλόχαρτο για να πιάσει καλά το καινούργιο χρώμα.\nΑυτό κανονικά σημαίνει τρία τριψίματα, με 80άρι, 100άρι και 200άρι γυαλόχαρτο. Εκεί που υπάρχουν ανάγλυφα μοτίβα, πατούρες, σκότιες κλπ. φυσικά δεν μπορείς να μεταχειριστείς ούτε τριβείο ούτε τάκο λείανσης.\nΜεγάλος σου εχθρός εδώ, είναι η σκόνη από το πέρασμα του γυαλόχαρτου. Πριν βάψεις, την απομακρύνεις με υγρό πανί χωρίς χνούδι και αφήνεις λίγη ώρα να στεγνώσει. Τα ξεσκονιστήρια που «αρπάζουν» τη σκόνη δεν είναι τόσο κατάλληλα γι’ αυτήν τη δουλειά.\n7o βήμα: Βάψιμο!\nΑρχίζεις το βάψιμο από την οροφή.\nΠερνάς ένα χέρι παράλληλα προς τα παράθυρα ή τις μπαλκονόπορτες και ένα δεύτερο χέρι κάθετα προς το πρώτο, ακολουθώντας την κατεύθυνση του φωτός που μπαίνει στο δωμάτιο. Με τον τρόπο αυτό «χάνονται» όλες σχεδόν οι μικροατέλειες. Προχωρώντας μετά στους τοίχους, βάφεις πρώτα τις γωνίες χρησιμοποιώντας στραβοπίνελο με μακριά λαβή. Μπορείς να χρησιμοποιήσεις και το ειδικό μικρό ρολλό για τις γωνίες μεταξύ των τοίχων, πάντα όμως με μικρή ποσότητα χρώματος.\nΤο μυστικό για το σωστό βάψιμο των επιφανειών με ρολλό είναι: κάθετο ρολλάρισμα από κάτω προς τα πάνω και κινήσεις ζιγκ- ζαγκ δεξιά και αριστερά. Έπειτα πετυχαίνεις ομοιόμορφο στρώσιμο του χρώματος με κατακόρυφο ρολλάρισμα πάνω και κάτω. Το βάψιμο της επόμενης «λωρίδας» του τοίχου ξεκινάει δίπλα στην προηγούμενη, με μικρή επικάλυψη και όσο είναι το χρώμα νωπό.\nTips για να βάφεις σαν επαγγελματίας\nΔοκίμασε διαφορετικές τεχνικές!\nΠέραν του κλασικού βαψίματος, υπάρχουν πολλές τεχνικές που μπορείς να δοκιμάσεις για να αποδώσεις ένα διαφορετικό αποτελέσματα.\nΗ τεχνική του σφουγγαριού είναι μια από τις πιο δημοφιλείς. Το χρώμα απλώνεται επιμελώς ακατάστατα στον τοίχο με ελαφρά χτυπήματα του σφουγγαριού. Με δύο ή τρία διαδοχικά τέτοια «ταμποναρίσματα» σε διαφορετικούς χρωματικούς τόνους, μπορείς να πετύχεις εντυπωσιακά αποτελέσματα.\nΑνάλογα εφέ γίνονται ακόμη και με «ρολλά». Ορισμένα απλά ρολλά έχουν τέτοια μορφή που είναι ικανή για να αποτυπώνουν στον τοίχο ανάγλυφα σχέδια και μοτίβα δημιουργώντας ιδιαίτερες επιφάνειες σε πολλές παραλλαγές.\nΣχήματα με χαρτοταινία\nΠριν ξεκινήσεις το βάψιμο, δημιουργείς σχήματα με μπλε χαρτοταινία. Είναι σημαντικό να επιλέξεις τη μπλε διότι έχει πολύ υψηλά επίπεδα απορρόφησης του χρώματος και γιατί αφαιρείται εύκολα, χωρίς να αφήνει σημάδια.\nΑφού βάψεις τον τοίχο και περιμένεις να στεγνώσει, τραβάς προσεκτικά την ταινία και αυτό που μένει είναι ένα υπέροχο σχέδιο – αυτό που εσύ επέλεξες!\nΓια αποτέλεσμα ακανόνιστο με μεγαλύτερη φαντασία, μπορείς να τυλίξεις αεροστεγώς ένα ρολλό με μία πλαστική σακούλα. Ρολλάροντας πάνω στο χρώμα και κατεβάζοντας απαλά, βάφεις τον τοίχο δημιουργώντας ανάγλυφα σχέδια που θα εντυπωσιάσουν!\nΧρησιμοποιώντας μία βούρτσα και βερνικόχρωμα απόχρωσης της επιλογής σου μπορείς με μία πολύ απλή τεχνική να κάνεις τον τοίχο σου να φαίνεται σαν τζιν.\nΒάφεις με το βερνικόχρωμα τον τοίχο σου και με τη βούρτσα κάνεις από πάνω γενναίες κινήσεις προς την κατεύθυνση που θες (π.χ. προς τα κάτω). Έτσι, δημιουργούνται ρίγες διαφορετικών αποχρώσεων που δίνουν ένα αποτέλεσμα που προσομοιάζει σε τζιν!\nH ανακαίνιση πατώματος είναι μία πολύ σημαντική ανανέωση για το σπίτι αφού μπορεί ουσιαστικά να το μεταμορφώσει.\nΔιαχρονικά στα ελληνικά σπίτια συνυπήρχαν διαφορετικά είδη πατωμάτων. Στα υπνοδωμάτια και τα σαλόνια τοποθετούνταν παρκέ διαρκείας, ενώ στους υπόλοιπους χώρους του σπιτιού, κυρίως µωσαϊκό. Στις νεότερες κατασκευές ωστόσο προτιμώνται ένα ή ακόμη και δύο διαφορετικά είδη πατωμάτων. Τα υλικά που επικρατούν πλέον είναι το laminate, τα πλακάκια και η πατητή τσιμεντοκονία.\nΣτη σύγχρονη αρχιτεκτονική και διακόσμηση οι τάσεις στα πλακάκια τείνουν σε πιο ουδέτερες αποχρώσεις στους τόνους του ζεστού και απαλού γκρι, καφέ, λευκού, καθώς επίσης και των φυσικών αποχρώσεων της πέτρας, της βανίλιας και της ιδιαίτερης απόχρωσης του μελιού. Τα τελευταία χρόνια πάντως, οι σχεδιαστές προτείνουν όλο και πιο έντονες αποχρώσεις για πλακάκια που μπορούν να τοποθετηθούν σε πολλά σημεία του σπιτιού.\nΤαυτόχρονα, μία ιδιαίτερα διαδεδομένη επιλογή είναι το laminate, μία αξιόπιστη λύση για χώρους που προορίζονται τόσο για οικιακή χρήση όσο και για επαγγελματική. Προτείνεται σε διάφορες αποχρώσεις φυσικού ξύλου, με δυνατότητα πολλαπλών συνδυασμών.\nH πραγματικά ανερχόμενη τάση στο χώρο των πατωμάτων όμως, είναι η πατητή τσιμεντοκονία. Συνδυάζει την αισθητική με την ποιότητα υλικού, προσφέροντας ένα μοναδικό και καλαίσθητο φυσικό αποτέλεσμα στους χώρους που εφαρμόζεται.\nΗ ανανέωση που μεταμορφώνει το χώρο!\nΗ επιλογή πλακιδίων είναι άμεσα συνδεδεμένη με το χώρο που θα τα τοποθετήσεις. Ακόμα και μέσα στο σπίτι, υπάρχουν διαφορετικές επιλογές για κάθε δωμάτιο.\nΓια το χώρο της κουζίνας προτίμησε ανοικτές αποχρώσεις δίνοντας έτσι μεγαλύτερο ύψος. Για πιο μεσογειακό ύφος, ιδανική λύση αποτελούν τα επισμαλτωμένα κεραμικά πλακάκια. Υπάρχουν σε διάφορα σχέδια και σχήματα, για να επιλέξεις αυτά που ταιριάζουν περισσότερο στο στυλ σου.\nΜία πιο μοντέρνα νότα μπορεί να αποτελέσει ένας συνδυασμός σε πλακάκια πατώματος και τοίχου. Επιλέγοντας συνδυασμό από μεγάλα μονόχρωμα πλακάκια για το πάτωμα και πλακάκια μικρότερης διάστασης στον τοίχο θα έχεις ένα ιδιαίτερα σύγχρονο αποτέλεσμα.\nΓια το μπάνιο υπάρχουν πολλές διαφορετικές προτάσεις, οι οποίες εκτός από αισθητικές, καλύπτουν και χρηστικές ανάγκες. Τα κεραμικά πλακάκια είναι πολύ καλή επιλογή για μπανιέρες ή ντουζιέρες με την προϋπόθεση πως έχεις εξασφαλίσει την προστασία τους από το νερό. Οι ψηφίδες είναι η ιδανικότερη λύση για χώρους όπου η ντουζιέρα δεν διαχωρίζεται από το πάτωμα, επιτρέποντας στο νερό να κυλάει, δίνοντας έτσι ένα εντυπωσιακό αποτέλεσμα.\nΓια πιο μικρούς χώρους μπορείς να χρησιμοποιήσεις μεγάλα πλακάκια σε απαλά φωτεινά χρώματα για να δείχνουν μεγαλύτεροι.\nΑκόμα υπάρχουν πλακάκια που έχουν όψη φυσικού ξύλου, αλλά και πέτρας ή υφάσματος. Είναι διαθέσιμα σε πολλές αποχρώσεις, προσδίδοντας πρωτοτυπία και ιδιαιτερότητα.\nΤο χρώμα επίσης του αρμού παίζει σημαντικό ρόλο. Αν η απόχρωσή του είναι όμοια με τα χρώματα των πλακιδίων, τότε το πάτωμα μοιάζει περισσότερο ενιαίο και οι αρμοί σχηματίζουν ένα ομοιόμορφο αποτέλεσμα.\nΤα κεραμικά πλακάκια μπορούν να τοποθετηθούν σε εσωτερικό χώρο. Αποτελούνται από διάφορους τύπους πηλού και ψήνονται μέχρι να γίνουν σκληρά. Η επιφάνειά τους μπορεί να είναι στιλβωμένη (υαλώδες στρώμα που επικολλάται στην επιφάνεια του πλακιδίου με τη μέθοδο της πύρωσης) ή αστίλβωτη.\nΤα πορσελανάτα πλακάκια διαθέτουν εξαιρετικές μηχανικές ιδιότητες όπως αντοχή στην κρούση και στην εναλλαγή της θερμοκρασίας, αντοχή στην τριβή και ιδιαίτερη σκληρότητα.\nΕίναι αρκετά δημοφιλή και μπορείς να τα βρεις σε μεγάλο εύρος διαστάσεων και χρωμάτων ενώ είναι ιδανικά τόσο για εσωτερικούς όσο και εξωτερικούς χώρους.\nΤα υαλότουβλα εμφανίστηκαν πρώτη φορά τη δεκαετία του 1920. Μετά από μία μικρή απουσία τους κατά τη διάρκεια των δεκαετιών 1980 - 1990 είναι πλέον και πάλι στη μόδα αναδεικνύοντας μοντέρνους χώρους. Προσφέρουν διακριτικότητα και στυλ!\nΓια πιο ρετρό διάθεση υπάρχουν πλακάκια με σχέδια patchwork. Για να καλύψεις μεγαλύτερες επιφάνειες μπορείς να τα τοποθετήσεις σε συνδυασμό με ένα άλλο πλακάκι, πιο απλής λογικής, όπως είναι για παράδειγμα το μονόχρωμο.\nΈνα από τα βασικά κριτήρια επιλογής πλακιδίων είναι σίγουρα το σχέδιο και το χρώμα τους. Ένας ακόμα παράγοντας όμως είναι η αντοχή σε τριβή, κρούση, κάμψη και διαφορές θερμοκρασίας.\nΑγόρασε λίγα παραπάνω πλακάκια από αυτά που έχεις υπολογίσει γιατί κατά την τοποθέτηση μερικά ενδέχεται να υποστούν φθορές.\nΓια τον καθαρισμό όλων των επιφανειών με πλακάκια αρκεί ένα σκούπισμα και ένα σφουγγάρισμα. Λίγο απορρυπαντικό ή και διάλυμα χλωρίνης είναι αρκετό, αφού προτιμότερο είναι να αποφεύγονται ισχυρά χημικά.\nΔες μεγάλη ποικιλία σε πλακάκια εδώ!\nΡάγισε ένα πλακάκι; Δες 4 smart επιλογές για να το αντικαταστήσεις:\nΔιαχρονικό, ανθεκτικό και εύκολο!\nΤο laminate είναι υλικό με σκληρή επιφάνεια, σε μορφή πεπιεσμένης μοριοσανίδας. Ιδανική επιλογή για χώρους που προορίζονται τόσο για οικιακή χρήση όσο και για επαγγελματική.\nΟι σύγχρονοι κατασκευαστές έχουν αναπτύξει τεχνολογίες που το κάνουν να μοιάζει σε βαθμό ακρίβειας με τα ξύλινα πατώματα.\nΈτσι το laminate προσδίδει στο χώρο τη ζεστασιά και την ομορφιά του ξύλινου πατώματος και είναι διαθέσιμο σε ένα ευρύ φάσμα τιμών, σχεδίων και χρωμάτων.\nΤο βασικό κριτήριο επιλογής είναι η μέτρηση της αντοχής του στην υγρασία, στο κάψιμο, στην τριβή αλλά και στα χτυπήματα.\nΟι κατηγορίες αντοχής στην τριβή είναι:\nAC1: Κατάλληλο για οικιακούς χώρους με ελαφριά χρήση, όπως το υπνοδωμάτιο και οι ντουλάπες.\nAC2: Κατάλληλο για οικιακούς χώρους με μέτρια χρήση, όπως το σαλόνι και το καθιστικό.\nAC3: Κατάλληλο για όλους τους οικιακούς χώρους αλλά και για επαγγελματικούς με ελαφριά χρήση. Είναι η πιο συνηθισμένη κατηγορία χρήσης.\nAC4: Κατάλληλο για όλους τους οικιακούς χώρους αλλά και για τους επαγγελματικούς με βαριά χρήση. Ακόμα και αν στο χώρο υπάρχουν καρέκλες με ροδάκια το laminate πάτωμα αυτής της κατηγορίας είναι ασφαλές και παραμένει χωρίς γρατζουνιές.\nAC5: Κατάλληλο για πολύ βαριά χρήση. Επιλέγεται κυρίως για δημόσια κτίρια και εμπορικά κέντρα.\nTips τοποθέτησης Laminate\nΚατά την τοποθέτηση laminate ιδιαίτερη σημασία έχει το υπόστρωμα. Θα συντελέσει στην πλήρωση κενών μικρότερων από 2mm (ελάχιστες ατέλειες δαπέδου) και την κατάλληλη στερέωση των σανίδων. Προσφέρει έτσι ομοιομορφία και σταθερότητα.\nΑκριβώς πάνω από το υπόστρωμα μπορείς να χρησιμοποιήσεις ως “οδηγό” μία σανίδα μελαμίνης, για να εξασφαλίσεις σιγουριά στις κινήσεις σου.\nΜπορείς να τοποθετήσεις αποστάτες κατά μήκος των τοίχων του δωματίου όπου πρόκειται να τοποθετηθεί συνθετικό πάτωμα, έτσι ώστε να αφεθεί κάποιος κενός χώρος μεταξύ του τοίχου και του ξύλινου δαπέδου που θα επιτρέψει τυχόν μελλοντική διαστολή λόγω υγρασίας.\nΟι κύριοι λόγοι για να επιλέξεις πάτωμα Laminate\nΗ μεγάλη ποικιλία σχεδίων και χρωμάτων που καλύπτει και τις πιο εξειδικευμένες ανάγκες διακόσμησης.\nΔιαθέτει ιδιαίτερη αντοχή σε συχνή χρήση.\nΕίναι αντιολισθητικό και αντιστατικό.\nΤοποθετείται εύκολα, σε οποιαδήποτε επιφάνεια.\nΔεν χρειάζεται τρίψιμο ή λουστράρισμα.\nΗ ηλεκτρική σκούπα είναι η σωστή επιλογή για τον καθαρισμό του πατώματος Laminate.\nΌταν σφουγγαρίζεις χρησιμοποιείς ειδικό καθαριστικό προϊόν.\nH χρήση χλωρίνης είναι απαγορευτική για το πάτωμα Laminate.\nΣτα πόδια των επίπλων, είναι προτιμότερο να βάζεις ειδικά προστατευτικά για να μην τρίβονται στο πάτωμα.\nΔες μεγάλη ποικιλία laminate εδώ!\nΗ πιο σύγχρονη τεχνική για την ανανέωση πατώματος & όχι μόνο!\nΗ πατητή τσιμεντοκονία εφαρμόζεται σε τοίχους, πατώματα, χτιστές σκάλες & πάγκους, ακόμη και μπάνια. Σχεδόν παντού! Είναι ένα οικολογικό, φυσικό, αδιάβροχο & πολύ ανθεκτικό υλικό, που μπορείς να το βρεις σε διάφορες αποχρώσεις.\nΠρόκειται για ενιαίο κομμάτι χωρίς αρμούς, ενώσεις ή άλλου είδους κενά και έτσι δεν είναι ευάλωτη σε μικροδονήσεις, συστολές και διαστολές. Μόνο σε εξωτερικές εφαρμογές θα χρειαστούν αρμοί ανά περίπου 20 μέτρα, διαφορετικά απαιτούνται μόνο περιμετρικοί αρμοί 5-8 χιλιοστά.\nΤα βασικά χαρακτηριστικά της πατητής τσιμεντοκονίας:\nΤο μικρό πάχος των 2-3 χιλιοστών.\nΧρησιμοποιείται ακόμα και σε πολυτελείς ανακαινίσεις κατοικιών.\nΗ τεχνολογία κατασκευής της, επιτρέπει τη διαπνοή, η οποία την καθιστά ενεργή σε συνθήκες υγρασίας και δεν επιτρέπει την ανάπτυξη μούχλας ή άλλων βακτηρίων.\nΈχει πραγματικά μεγάλη ανθεκτικότητα.\nΜπορεί να εφαρμοστεί πάνω από κάθε επιφάνεια.\nΓια εναλλαγές υλικών στο χώρο του μπάνιου συνδύασε την τσιμεντοκονία με φυσικό ξύλο στον πάγκο του νιπτήρα ή για την επένδυση του τοίχου.\nΠροτίμησε λιτές γραμμές στο σχεδιασμό του χώρου σου σε συνδυασμό με την πατητή τσιμεντοκονία, ώστε να πετύχεις μοντέρνες επεμβάσεις.\nΣπάνια συστήνεται στις εφαρμογές της τσιμεντοκονίας σε εσωτερικούς χώρους, να αφήνονται αρμοί περιμετρικά 0,5-1 cm στο σοβατεπί.\nΔες ολοκληρωμένο σύστημα πατητής τσιμεντοκονίας εδώ!\nΈνας χώρος προσωπικός που μπορεί να αποδώσει το χαρακτήρα σου!\nΜπάνιο. Ένας χώρος αυστηρά προσωπικός που χρησιμοποιήθηκε στην έβδομη τέχνη με στόχο να κορυφώσει το συναίσθημα που ήθελε να αποδώσει ο σκηνοθέτης σε ολόκληρη την ταινία του.\nΗ Ευτυχία Ιωσηφίδου, κινηματογραφίστρια και τελειόφοιτος του τμήματος Θεατρικών Σπουδών του Πανεπιστημίου Αθηνών περιγράφει 11 σκηνές όπου το μπάνιο βρίσκεται στο επίκεντρο της προσοχής μας!\nToy Story 3, 2010 / Φιλία\nΣτο αγαπημένο μικρών και μεγάλων Toy Story, πρωταγωνιστές είναι τα παιχνίδια. Η ιστορία ενηλικίωσης του Andy, θέλει τους πιστούς του φίλους -τον καουμπόυ Woody και τον πολέμιο του διαστήματος ΒuzzLightyear- να περνούν σε επόμενα χέρια ώστε να λάβουν και να δώσουν την αγάπη για την οποία προορίζονται. Έτσι, με τη συνοδεία των παιχνιδιών, η μπανιέρα για το παιδί γίνεται χώρος χαράς και φαντασίας.\nRequiem for a dream, 2000 / Θρήνος\nΤο Ρέκβιεμ για ένα όνειρο, γοητεύει γενιές και γενιές για αυτό ακριβώς που περιγράφει ο τίτλος. Οι θεατές ταυτίζονται παρακολουθώντας τέσσερα διαφορετικά όνειρα να διαλύονται από την ίδια την πραγματικότητα και τις επιλογές των ηρώων. Στη σκηνή αυτή, η Μάριον έχει φτάσει στο επώδυνο σημείο μηδέν της ζωής της, όπου η κάθε πτώση πια δεν μετράει. Η μπανιέρα ως συμβολικός χώρος μη τέλους, σαν μια μπανιέρα που δεν έχει πάτο, σαν μια ζωή που ζητά να γυρίσει αντίστροφα στο σημείο της κύησης.\nCleopatra, 1963 / Πολυτέλεια\nΠοιος δε φέρνει στο μυαλό του την Κλεοπάτρα ως συνώνυμο της πολυτέλειας; Ο μύθος της βασίλισσας της Αιγύπτου εικονοποιήθηκε το 1963 με την πολυβραβευμένη υπερπαραγωγή που έκανε την Ελίζαμπεθ Τέηλορ σύμβολο σαγήνης. Το σκηνικό είναι αντίστοιχο του μεγέθους που επιβάλλει μια επική ταινία. Η Κλεοπάτρα περιβάλλεται από τις ακολούθους της σε μια αιθέρια ατμόσφαιρα ενώ απολαμβάνει το μπάνιο της και ταυτόχρονα δηλώνει την εξουσία της μιλώντας για μάχες.\nGummo, 1997 / Εγκατάλειψη\nΟι ιδιαίτεροι και μοναχικοί κάτοικοι μιας έρημης μετά τον τυφώνα κωμόπολης του Οχάιο, γίνονται οι ήρωες του κόσμου του Harmony Korine. Μια μπανιέρα με βρώμικο νερό, μια μαμά λούζει το γιο της ενώ αυτός τρώει μακαρόνια και πίσω του βρίσκονται παρατημένα παιχνίδια και κούκλες. Η μπανιέρα ως ένα σκηνικό εγκατάλειψης και ρεαλισμού.\nΑmerican Beauty, 1999 / Επιθυμία\nΤο προκλητικό American Beauty, γροθιά στην ψυχή του μέσου θεατή που ακόμα ζει το αμερικανικό όνειρο, καταρρίπτει κάθε ιδέα οικογένειας και “κανονικότητας”. Στο μυαλό του φιλήσυχου οικογενειάρχη, υπάρχει πια μόνο μια σκέψη ή μάλλον μια επιθυμία που υπερβαίνει για τον ίδιο τα όρια του νόμου και της λογικής. Η μπανιέρα γίνεται ένας τόπος μη πραγματικός, φαντασιακός, που πλημμυρίζει από ομορφιά.\nBig Fish, 2003 / Αποχωρισμός\nΣτο μαγικό κόσμο του Tim Burton, οι άνθρωποι γίνονται οι ιστορίες τους. Στο Big Fish, o πρωταγωνιστής μπαίνει σε μια διαδικασία αποχαιρετισμού των αγαπημένων του ανθρώπων, αφηγούμενος τη ζωή του όπως αυτός θέλει να τη θυμάται -σαν παραμύθι- μέχρι που ο ίδιος ταυτίζεται με το “Μεγάλο Ψάρι”. Σε αυτήν τη σκηνή, η μπανιέρα φιλοξενεί ένα μεγάλο, αληθινό και τρυφερό αντίο.\nScarface, 1983 / Δύναμη\nΣτο Scarface, o Al Pacino είναι ο τετραπέρατος εγκληματίας που ανέρχεται στην κορυφή του υποκόσμου και συγκεντρώνει όλο και περισσότερη δύναμη χωρίς καμία αναστολή. Το αλαζονικά μεγάλο μαρμάρινο και χρυσαφένιο λουτρό γίνεται καθρέφτης του ήρωα και αποδίδει την παγερή μοναξιά που φέρει ο πλούτος και η εξουσία.\nDumbo, 1941 / Αθωότητα\nΣτο σκληρό σκηνικό ενός τσίρκου, γεννιέται ένα ελεφαντάκι. Όμως, τα μεγάλα του αφτιά το διαφοροποιούν από τα άλλα κι έτσι αυτό και η μητέρα του βιώνουν το μίσος και την κακία των υπολοίπων. Ίσως η πιο τρυφερή σκηνή μπάνιου στην ιστορία του κινηματογράφου όταν η μαμά ελεφαντίνα πλένει με στοργή το μικρό Ντάμπο, που δεν αντιλαμβάνεται καθώς παίζει αθώος τη σημασία και το μέγεθος της μητρικής αγάπης.\nPretty Woman, 1991 / Φλερτ\nΈνας πλούσιος άντρας της “καλής κοινωνίας” προσλαμβάνει μία συνοδό για τις κοσμικές του υποχρεώσεις. Όμως, οι μέρες περνούν, η κοπέλα προσαρμόζεται στον κύκλο του και τελικά η σχέση τους αλλάζει. Στη μπανιέρα, οι δύο χαρακτήρες μοιράζονται προσωπικές ιστορίες. Τα χρώματα, η μουσική και η σκηνοθεσία συνωμοτούν ώστε να επιτευχθεί μια κορυφαία σκηνή ερωτικής αναγνώρισης.\nLost in Translation, 2003 / Μοναξιά\nΜία γυναίκα κι ένας άντρας βρίσκονται για διαφορετικούς λόγους στο Τόκιο Γνωρίζονται τυχαία και αναπτύσσουν μεταξύ τους μια ξεχωριστή επικοινωνία, που τους συντροφεύει όσο βρίσκονται -μεταφορικά και κυριολεκτικά- “χαμένοι στη μετάφραση”. Η απόκοσμη μπανιέρα με θέα το αστικό τοπίο, είναι πλήρως αποξενωμένη από αυτό, αποτελώντας έτσι το απόλυτο σκηνικό μοναξιάς και εσωτερικής αναζήτησης.\nPsycho, 1960 / Τρόμος\nΗ πιο χαρακτηριστική σκηνή μπάνιου στην ιστορία του κινηματογράφου. Μια γυναίκα κάνει μπάνιο ανέμελη και ξαφνικά κάποιος ανοίγει την κουρτίνα. Ο μάστερ του σασπένς, Χίτσκοκ, με το απόλυτο μοντάζ “τεμαχίζει” την εικόνα και τρομάζει το θεατή ξανά και ξανά.\nΤο μπάνιο χθες και σήμερα!\nΤις τελευταίες δεκαετίες έχουν αλλάξει τα πάντα στο χώρο της διακόσμησης του μπάνιου.\nΜέχρι τα μέσα του προηγούμενου αιώνα, το μπάνιο ήταν ένας χώρος καθαρά χρηστικής αξίας. Στην ύπαιθρο μάλιστα βρισκόταν εκτός σπιτιού και αποτελούσε ένα εντελώς ξεχωριστό κομμάτι από την οικία.\nΣτη συνέχεια και με την αστική ανάπτυξη, κυριαρχούν έπιπλα όπως ο μπιντές και οι μπανιέρες που διέθεταν πόδια και δεν ήταν εντοιχισμένες.\nΠλησιάζοντας προς το τέλος του 1970 και μετά, παρατηρείται η θεμελίωση της διακόσμησης του μπάνιου, έστω και ανεπαίσθητα.\nΟ χώρος του μπάνιου “ντύνεται” με πλακάκια εμπριμέ -επαναλαμβανομένων μοτίβων- με μεγαλύτερους καθρέφτες, ενώ ιδιαίτερη σημασία δίνεται πλέον στο φωτισμό.\nΦτάνοντας στο σήμερα, οι επιλογές είναι πολλές και μπορείς να βρεις τα έπιπλα, τα πλακάκια, τα είδη υγιεινής, τα αξεσουάρ μπάνιου αλλά και το φωτισμό που θα δώσουν στο μπάνιο σου το χαρακτήρα που θέλεις.\nH επιτυχημένη ανακαίνιση του μπάνιου, στηρίζεται σε δύο άξονες. Στο σχεδιασμό και στην απλότητα της λειτουργίας του. Οι επιλογές που έχεις είναι πολλές και μπορείς να βρεις εκείνη που ταιριάζει περισσότερο στο στυλ σου.\nΗ ποιότητα στην ανακαίνιση μπάνιου εξαρτάται επίσης από τη σωστή επιλογή φωτιστικών, το συνδυασμό χρωμάτων, το μέγεθος, το χρώμα στα πλακάκια και τη σωστή τοποθέτησή τους. Ο τρόπος τοποθέτησης μπορεί να βελτιώσει το χώρο σου. Για παράδειγμα, μικρότερα πλακάκια σε οριζόντια διάταξη δίνουν την εντύπωση ότι ο χώρος είναι μεγαλύτερος.\nΑκόμα, μπορείς να τοποθετήσεις πλακάκια μόνο στα τμήματα του τοίχου που έρχονται σε άμεση επαφή με το νερό και τα υπόλοιπα να βαφτούν με χρώματα της αρεσκείας σου. Πλέον στην ανακαίνιση του μπάνιου υπάρχουν πολλές επιλογές και δεν περιορίζεσαι απλά και μόνο στην τοποθέτηση των πλακιδίων περιμετρικά στους τοίχους.\nΚαι εδώ η πατητή τσιμεντοκονία εφαρμόζεται ευρέως και δίνει εξαιρετικά αποτελέσματα (π.χ. χτιστή μπανιέρα ή νιπτήρας).\nΤρεις προτάσεις για να διακοσμήσεις το μπάνιο σου!\nΔιακόσμησε ένα μεγάλο μπάνιο με λεπτότητα και πολυτέλεια\nΤο μπάνιο μεγάλης χωρητικότητας αποτελεί ιδανική ευκαιρία για να δημιουργήσεις ένα χώρο μίνιμαλ πολυτέλειας που θα σου προσφέρει στιγμές χαλάρωσης και ηρεμίας.\nΤόλμησε το συνδυασμό διαφορετικών τύπων πλακιδίων σε πάτωμα και τοίχο. Μεγάλα μονόχρωμα πλακάκια για το πάτωμα και πλακάκια ίδιου μεγέθους, αλλά σε συμπληρωματικές αποχρώσεις για τον τοίχο θα προσδώσουν στο χώρο μία νότα μεγαλοπρέπειας.\nΤα πλακάκια με ψηφιδωτά μπορούν επίσης να προσφέρουν διαχρονικότητα και να δέσουν υπέροχα με τους νιπτήρες.\nΜια πιο σύγχρονη ντουζιέρα με επιλογές υδρομασάζ – καμπίνα προσδίδει από διακοσμητικής άποψης μία πιο μοντέρνα τάση, ενώ και από χρηστικότητα, υπόσχεται μοναδικές στιγμές χαλάρωσης. Ταυτόχρονα αφήνει απόσταση από τα υπόλοιπα είδη υγιεινής, υπερτονίζοντας την άνεση που προσφέρει ο μεγάλος χώρος που έχεις στη διάθεσή σου.\nΓια το φωτισμό και τη δημιουργία ατμόσφαιρας, αν δεν υπάρχει περιμετρικός φωτισμός, προτιμότερο είναι να φωτίζεται η επάνω οριζόντια πλευρά του καθρέφτη.\nΞεκίνησε με την εγκατάσταση γενικού φωτισμού πάνω από τον καθρέφτη. Πειραματίσου με φωτισμό και στις δύο πλευρές του καθρέπτη ή κάτω από αυτόν για να βοηθήσει στην αποφυγή ανεπιθύμητων σκιών που ρίχνει στο πρόσωπό σου ο υπόλοιπος φωτισμός.\nΤέλος, ο φωτισμός στο ντους και στην μπανιέρα παραμένει πάντα δημοφιλής και προσθέτει στυλ στην καθημερινή μας ρουτίνα. Το φωτιζόμενο νερό που κυλάει, προσφέρει ηρεμία, χαλάρωση και ένα πιο “παιχνιδιάρικο” στοιχείο.\nΔες μεγάλη ποικιλία σε έπιπλα, αξεσουάρ και είδη μπάνιου εδώ!\nΔιακόσμησε το μπάνιο με διαχρονικότητα και κομψότητα\nΜικρές πινελιές είναι εκείνες που θα αποδώσουν κομψότητα και διαχρονικότητα στο μπάνιο σου.\nΈνα vintage πλακάκι σε συνδυασμό με μία μοντέρνα επιλογή κρεμαστής στήλης ντουζ για τη μπανιέρα σου, θα σε βοηθήσουν να ταιριάξεις το μοντέρνο με το διαχρονικό.\nΕδώ είναι ιδιαίτερα σημαντικές οι επιλογές για την αποθήκευση. Ντουλάπι - ράφι κάτω από τον νιπτήρα, ερμάρια και εντοιχισμένα ράφια, θα σου δώσουν τον extra χώρο για να καλύψεις χρηστικές ανάγκες. Φυσικά, αποτελούν και ευκαιρίες για να δώσεις τον χαρακτήρα σου στη διακόσμηση.\nΔιακόσμησε το μικρό μπάνιο σου, με vintage πινελιές και... πολύ χαρακτήρα!\nΣε μικρά μπάνια, παρότι φαινομενικά οι επιλογές σου είναι περιορισμένες, μπορείς με πολύ απλές επιλογές να αποδόσεις το χαρακτήρα που θέλεις.\nΑρχικά επικεντρώσου στο φωτισμό. Περισσότερες πηγές φωτός με λευκή απόχρωση θα δημιουργήσουν την αίσθηση περισσότερου χώρου. Για το θέμα του χώρου, μπορείς ακόμα να τοποθετήσεις αντικείμενα που δημιουργούν αντανακλάσεις, ιδανικά απέναντι από κάποιο παράθυρο.\nΑρκετά σημαντικό είναι επίσης να διατηρείς το χώρο τακτοποιημένο, αποφεύγοντας αντικείμενα που δεν χρειάζεσαι.\nΗ επιλογή των σωστών πλακιδίων παίζει εξίσου σημαντικό ρόλο. Διάλεξε πλακάκια που αποτελούνται από μικρότερα στη μορφή του μωσαϊκού, για να κάνεις το χώρο να δείχνει μεγαλύτερος.\nΡάφια και ερμάρια είναι αναπόσπαστο κομμάτι, τόσο από άποψη χρηστικότητας, όσο και στυλ. Η απόχρωση καλό είναι να προσφέρει ομοιογένεια και να δένουν με αυτά τα διάφορα επιμέρους αξεσουάρ, όπως το πιγκάλ, το δοχείο, τη σαπουνοθήκη και τις υπόλοιπες λεπτομέρειες του χώρου σου!\nΤέλος, ο καθρέφτης “μεγαλώνει” το χώρο και αυτός είναι ένας γενικότερος κανόνας, οπότε διάλεξε όσο το δυνατόν μεγαλύτερο για το μικρό μπάνιο!\nΤips για να αλλάξεις την εικόνα του μπάνιου σου\nΑκολουθώντας τα παρακάτω tips θα αλλάξει η εικόνα του μπάνιου σου, καθώς θα προσθέσεις φως, χαρακτήρα, αλλά και εργονομία σε ολόκληρο το χώρο!\nΣτη σύγχρονη διακοσμητική, η αποθήκευση αποτελεί μία πολύ καλή ευκαιρία να συνδυάσεις χρηστικότητα και μοναδικότητα. Ιδανικό σημείο τοποθέτησης των ντουλαπιών είναι γύρω από το νιπτήρα. Επίσης, καλάθια και κουτιά αποθήκευσης μπορούν να αποτελέσουν επιλογές που θα εξασφαλίσουν εργονομία και στυλ!\nΗ σωστή επιλογή νιπτήρα είναι εξίσου σημαντική. Προτίμησε νιπτήρες με λεπτή βάση για μεγαλύτερη εξοικονόμηση χώρου.\nΠες ναι στην ποιότητα! Τα μικρά μπάνια χωράνε λιγότερα έπιπλα κι έτσι μπορείς να επενδύσεις σε λίγα και ποιοτικά. Ένας μεγάλος μπρούτζινος καθρέφτης τοίχου ή μία εντυπωσιακή vintage συρταριέρα, θα προσδώσουν ιδιαίτερο χαρακτήρα!\nΜπορείς να πειραματιστείς ακόμα και με την πόρτα του μπάνιου. Οι συρόμενες πόρτες μπορούν να αποδώσουν ένα πιο χαριτωμένο αποτέλεσμα!\nΜην ξεχνάς το φωτισμό. Αν διαθέτεις μονό φωτιστικό πάνω από το νιπτήρα, δοκίμασε να το αντικαταστήσεις με μικρότερα φωτιστικά σε διαφορετικές γωνίες του μπάνιου. Με αυτόν τον τρόπο επιτυγχάνεις να δημιουργείς την εντύπωση ότι ο χώρος σου είναι μεγαλύτερος!\nΒάλε… πράσινο! Υπάρχουν φυτά που μπορούν κάλλιστα να ζήσουν εντός μπάνιου και να δώσουν ζωή στο χώρο σου. Μπαμπού, αλόη βέρα, σανσιβέρια, γιούκα, δράκαινα και ζάμια είναι μόνο μερικά από αυτά.\nΤέλος, ένας απλός και εύκολος τρόπος να μεταμορφώσεις όλη την εικόνα του μπάνιου σου είναι αναδεικνύοντας/ανανεώνοντας τα λευκά είδη σου. Κάνοντας επιτυχημένες επιλογές σε πετσέτες, κουρτίνα μπάνιου και πατάκια μπορείς να δημιουργήσεις εντυπωσιακά αποτελέσματα.


Στον Ολυμπιακό Βόλου θεωρούν μονόδρομο την αναδιάρθρωση των κατηγοριών - e-thessalia.gr\nΣτον Ολυμπιακό Βόλου θεωρούν μονόδρομο την αναδιάρθρωση των κατηγοριών\nΕυθύμης Χούτας 7 Μαΐου 2020, 13:23 7 Μαΐου 2020 Έντυπη Έκδοση\nΤο σύνολο των ομάδων της Φούτμπολ Λιγκ, μεταξύ αυτών και ο Ολυμπιακός Βόλου, δεν επιθυμεί τη συνέχιση του πρωταθλήματος. Οι σύλλογοι της τρίτης τη τάξει επαγγελματικής κατηγορίας υποστηρίζουν, πως δεν μπορούν να αγωνιστούν με τις υπάρχουσες συνθήκες.\nΤα γήπεδα είναι ακατάλληλα, αλλά και αυτοί που θέλουν να παίξουν δεν μπορούν να εγγυηθούν. Αν οι ομάδες πάρουν τα υγειονομικά πρωτόκολλα στα χέρια τους θα δουν ότι δεν μπορούν να ανταποκριθούν οικονομικά. Τόσο οι ομάδες της Φούτμπολ Λιγκ, όσο και αυτές της Σούπερ Λιγκ 2 δεν έχουν τα χρήματα για να τα υλοποιήσουν.\nΣυν τοις άλλοις, οι ομάδες της Φούτμπολ Λιγκ δεν επιθυμούν να συνεχιστεί το πρωτάθλημα, καθώς ζητούν από την ΕΠΟ να προχωρήσει σε αναδιάρθρωση των κατηγοριών και να αποκατασταθεί η περσινή αδικία, όταν οι ομάδες που στέφθηκαν πρωταθλήτριες στη Γ’ Εθνική, επί της ουσίας δεν ανέβηκαν κατηγορία. Κι αυτό εξαιτίας της αναδιάρθρωσης-έκτρωμα που έκανε ο τότε υφυπουργός αθλητισμού, Γιώργος Βασιλειάδης. Αποδείχθηκε, άλλωστε, περίτρανα φέτος, πως η Σούπερ Λιγκ 2 με τον τρόπο που λειτούργησε, ήταν μια αποτυχημένη κατηγορία, καθώς το πρωτάθλημα δεν παρουσίαζε ενδιαφέρον.\nΟι «φωνές» για αναδιάρθρωση καθημερινά πληθαίνουν και σ’ αυτές ήρθαν να προστεθούν οι οκτώ πρωταθλητές της Γ’ Εθνικής, οι οποίοι ζητούν την ενοποίηση της Σούπερ Λιγκ 2 και της Φούτμπολ Λιγκ και τη δημιουργία δύο ομίλων (Βόρειος και Νότιος όμιλος), με γεωγραφικά κριτήρια. Έτσι, θα μειωθεί και το κόστος των μετακινήσεων για τις ομάδες.\nΜάλιστα, εντός της εβδομάδας θα κατατεθεί από τους οκτώ πρωταθλητές της Γ’ Εθνικής η επίσημη πρόταση αναδιάρθρωσης στους άμεσα εμπλεκόμενους. Στη σχετική ενημέρωση των «8» αναφέρονται τα εξής: «Λόγω των προβλημάτων που προκλήθηκαν από την πανδημία και λόγω των συνθηκών που έχουν διαμορφωθεί θετικά για την πλήρη αναγέννηση του ελληνικού ποδοσφαίρου, θεωρούμε πως είναι συγκυριακά εφικτό να προχωρήσει η πολιτεία σε γενναία μέτρα στην κατεύθυνση μεγάλων αλλαγών. Εμείς που αποτελούμε την ομάδα των οκτώ πρωταθλητριών της Γ’ Εθνικής, συνεχίζουμε επαφές και συναντήσεις».\nΣτο μεταξύ, ο πρόεδρος της Επιτροπής Κυπέλλου και πρόεδρος της ΕΠΣ Θράκης, Μάνος Γαβριηλίδης, με δηλώσεις του στην ΕΡΑ Σερρών προέβλεψε αναδιαρθρώσεις, τονίζοντας σχετικά: «Η πρόταση της Επιτροπής Διοργανώσεων ήταν να προβιβαστούν και οι οκτώ πρωταθλήτριες ομάδες της Γ’ Εθνικής, ενώ για τον υποβιβασμό είχαμε 2-3 προτάσεις. Ωστόσο δεν ελήφθη απόφαση, γιατί περιμένουμε τις αποφάσεις των παραπάνω κατηγοριών για αναδιάρθρωση. Όλες οι αποφάσεις θα περάσουν από την ΕΠΟ και εκτιμώ ότι θα γίνει αναδιάρθρωση, καθώς υπάρχουν πολλές δυσαρεστημένες ομάδες. Κάτι τέτοιο θα ξεκινήσει από πάνω και με συμφωνία της Σούπερ Λιγκ και των Σούπερ Λιγκ 2-Φούτμπολ Λιγκ. Όλα θα εξαρτηθούν και από το πόσοι αγώνες θα γίνουν του χρόνου, πότε θα ξεκινήσουν τα πρωταθλήματα, εξελίξεις που θα κριθούν από την πορεία του κορωνοϊού.\nΚυκλοφορεί, επίσης, το σενάριο σε περίπτωση μη ολοκλήρωσης των πρωταθλημάτων, οι τρεις πρώτες κατηγορίες της χώρας μας να αποτελούνται από 16 ομάδες. Πιο συγκεκριμένα, οι Σούπερ Λιγκ, Σούπερ Λιγκ 2 και Φούτμπολ Λιγκ θα έχουν από 16 ομάδες.\nΠαράλληλα, οι ΠΑΕ που θα λάβουν μέρος στο πρωτάθλημα θα πρέπει να πληρούν τα κριτήρια αδειοδότησης, για να μην παρατηρηθούν εκ νέου φαινόμενα, όπως αυτά της Κέρκυρας και του Απόλλωνα Πόντου, στο φετινό πρωτάθλημα της Σούπερ Λιγκ 2.\nΟι ιθύνοντες του Ολυμπιακού Βόλου υποστηρίζουν, πως δεν θα υπάρξει το παραμικρό πρόβλημα να πάρει η ΠΑΕ αδειοδότηση για τη νέα αγωνιστική περίοδο, όταν θα συμπληρωθεί ο φάκελος και θα κατατεθεί στην αρμόδια επιτροπή αδειοδότησης. Όπως σε όλες οι ομάδες, έτσι και στην ΠΑΕ Ολυμπιακός Βόλου υπάρχουν οικονομικές εκκρεμότητες για την τρέχουσα αγωνιστική περίοδο, η οποία σταμάτησε ξαφνικά, λόγω του κορωνοϊού. Εκκρεμότητες, που θα φροντίσουν οι διοικούντες να διευθετηθούν, είτε συνεχιστεί, είτε όχι το πρωτάθλημα.\nΕίναι γεγονός, πάντως, πως τα πράγματα στις ομάδες της Φούτμπολ Λιγκ είναι πολύ καλύτερα, όσον αφορά τα χρέη των ΠΑΕ, σε σχέση με τις ομάδες της Σούπερ Λιγκ 2, όπως άλλωστε τόνισε και ο πρόεδρος του Πανελληνίου Συνδέσμου Αμειβομένων Ποδοσφαιριστών, Γιώργος Μπαντής.\nΠροηγούμενο Άρθρο“Δεν βλέπω τον λόγο να μη συνεχίσω στη Νίκη” – Ο Άλεξ Κρουθ εξέφρασε την επιθυμία να παραμείνει στην ομάδαΕπόμενο ΆρθροΠόλεμος του Εργατικού Κέντρου Βόλου με τον ΣΥΡΙΖΑ: “Ανησυχητικώς παραισθητική η ταύτισή του με την Αριστερά”


Ο κανόνας που κρατά τα πράγματα εντός προϋπολογισμού στην αγορά αυτοκινήτου – CARSNEWS\nby cars April 14, 2019 070\nΑρκετοί είναι αυτοί που κάνουν τρέλες όταν είναι να αποκτήσουν καινούριο όχημα, καταλήγοντας σε σπατάλες που αποδεικνύονται δυσανάλογα δύσκολες στην αποπληρωμή τους.\nΚι όμως, υπάρχει ένας απλός δρόμος που αν ακολουθηθεί ευλαβικά, τότε το χρέος θα παραμείνει σε επίπεδα που θα μπορούμε να εξυπηρετούμε.\nΤο να ξοδεύεις πολλά για ένα αμάξι είναι το συχνότερο και μεγαλύτερο λάθος που μπορεί να κάνει κάποιος, ισχυρίζεται ο ειδικός Sam Dogen στο περιοδικό «Financial Samurai». Γιατί δεν είναι μόνο η τιμή της αγοράς του, είναι και τα ασφάλιστρα, η συντήρηση και ό,τι άλλο φέρνει σε επίπεδο κόστους ένα αυτοκίνητο. Ακόμα και τα πρόστιμα και οι κλήσεις, υποδεικνύει.\nΟ Dogen έχει καταλήξει λοιπόν σε έναν μαγικό κανόνα που κρατά τα πράγματα σε τάξη: «Μην ξοδεύεις πάνω από το 1/10 του ακαθάριστου ετήσιου εισοδήματός σου στην αγορά αυτοκινήτου». Αλλιώς, υποδεικνύει, μιλάμε για οικονομική αυτοκτονία που πισωγύρισμα δεν έχει.\n«Η συγκίνηση της αγοράς ενός καινούριου ή καινούριου μεταχειρισμένου αυτοκινήτου διαρκεί για μερικούς μήνες, ο πόνος της αποπληρωμής των εξόδων του ίδιου αυτοκινήτου διαρκεί όμως για χρόνια», λέει χαρακτηριστικά.\nΟποιαδήποτε ποσοστό πάνω από το 1/10 θα επιφέρει επιπλέον βάρος, καθώς το κόστος θα αποδειχθεί δυσανάλογα μεγάλο. Κάθε ζημιά θα είναι δυσβάσταχτη οικονομικά στην επισκευή της και θα αναγκαστούμε να τα σκεφτόμαστε πια όλα, τονίζει.\nΑν έχουμε κάνει το λάθος, υπάρχει τρόπος να το σώσουμε, εξηγεί πάντα ο ειδικός. Ποιος; Να το κρατήσουμε στην κατοχή μας μέχρι η αξία του να πέσει στο 10% του εισοδήματός μας ή και ακόμα πιο κάτω.\n«Αυτή είναι η πιο απλή λύση αν έχεις ξοδέψει πάρα πολλά. Οδήγησε το αμάξι σου για όσο το δυνατόν περισσότερο, μέχρι η εμπορική του αξία να αξίζει λιγότερο από το 10% του ετήσιου ακαθάριστου εισοδήματός σου».\nΑν έχουμε δαπανήσει ωστόσο για το καινούριο αμάξι περισσότερο από το 1/5 του ακαθάριστου ετήσιου εισοδήματός μας, τότε πρέπει να το ξεφορτωθούμε αμέσως. Γιατί; Γιατί «σε κάνει φτωχό», καταλήγει χωρίς περιστροφές…


9/03/2017 Αιτωλοακαρνανία , ΕΛ.ΑΣ Edit\n• Την Δευτέρα 4-9-2017 και κατά τις ώρες 08:00 - 15:00, στην περιοχή του Αστυνομικού Σταθμού Γαβαλούς, ακολουθώντας το δρομολόγιο, Λυσιμαχεία - Κλεισορρεύματα - Ζευγάρακι - Κάτω– Κεράσοβο - Άνω Κεράσοβο - Μεσάριστα - Άνω Μακρινού.\n• Την Τρίτη 5-9-2017 και κατά τις ώρες 17:00 - 01:00, στην περιοχή του Αστυνομικού Τμήματος Ναυπακτίας, ακολουθώντας το δρομολόγιο, Σίμος – Ποκίστα – Πλάτανος – Αχλαδόκαστρο - Περίστα Χόμορη Ελευθέριανη.\n• Την Τετάρτη 6-9-2017 και κατά τις ώρες 19:00 - 01:00, στην περιοχή του Αστυνομικού Τμήματος Αιτωλικού, ακολουθώντας το δρομολόγιο, Αγγελόκαστρο - Σταμνά – Άγιος Ηλίας – Γουριά – Πεντάλοφος – Λεσίνι – Μάστρο – Κατοχή – Νεοχώρι.\n• Την Πέμπτη 7-9-2017 και κατά τις ώρες 17:00 - 23:00, στην περιοχή του Αστυνομικού Τμήματος Ναυπακτίας, ακολουθώντας το δρομολόγιο, Ριγανι – Φαμήλα – Στράνωμα – Δορβιτσά – Ποκιστα – Πλάτανος - Σίμος - Παλαιόπυργος.\n• Την Παρασκευή 8-9-2017 και κατά τις ώρες 8:00 - 15:00, στην περιοχή του Αστυνομικού Τμήματος Ξηρομέρου, ακολουθώντας το δρομολόγιο, Παλαιομάνινα – Στρογγυλοβούνι – Αγράμπελα – Πρόδρομος – Χρυσοβίτσα – Μαχαιράς – Μπαμπίνη – Σκουρτού.\n• Το Σάββατο 9-9-2017 και κατά τις ώρες 08:00 - 14:00, στην περιοχή του Αστυνομικού Σταθμού Ναυπακτίας, ακολουθώντας το δρομολόγιο, Καταφύγιο - Αναβρυτή - Άνω Χώρα - Ελατού - Άνω Τερψιθέα - Λιμνίτσα .


Εκκενώνονται σπίτια στο Λαγονήσι - Ενισχύονται οι δυνάμεις της Πυροσβεστικής - ΤΩΡΑ - Press24.gr\nHome Κοινωνία Εκκενώνονται σπίτια στο Λαγονήσι - Ενισχύονται οι δυνάμεις της Πυροσβεστικής - ΤΩΡΑ\n9/14/2019 04:41:00 π.μ. 0\nΜε εισήγηση της πυροσβεστικής υπηρεσίας απομακρύνθηκαν οι κάτοικοι που διαμένουν κοντά στο μέτωπο της φωτιάς στο Λαγονήσι.\nΣύμφωνα με πληροφορίες οι κάτοικοι μεταφέρθηκαν συντονισμένα προς την παραλία της περιοχής. Οι ίδιες πηγές ενημέρωσης αναφέρουν ότι δεν υπάρχουν τραυματίες.\n► Φεβρουαρίου (3412)


Ο αστεροειδής 2017 EA πέρασε ξυστά από δορυφόρους! | Επιστήμη\nΈνας άγνωστος, μέχρι την Πέμπτη, αστεροειδής περασε ξυστά από την Γη. Και το πέρασμα του ήταν τόσο κοντινό που διαπέρασε τον δακτύλιο των δορυφόρων γύρω από την Γη. Όλα αυτά σύμφωνα με την NASA, η οποία δήλωσε ότι η ανακάλυψη του αστεροειδή με όνομα 2017 EA, έγινε έξι ώρες πριν το πέρασμα του.\nΕυτυχώς για μας, το μέγεθος του αστεροειδή δεν ξεπερνούσε τα 3 μέτρα. Σύμφωνα με τους υπολογισμούς πιθανής πρόσκρουσης, οι ζημιές θα ήταν ελάχιστες, αν είχε επιζήσει την τριβή με την ατμόσφαιρα. Η περίπτωση του όμως, κάνει τους επιστήμονες να σκέφτονται τι θα γινόταν σε περιπτώσεις αστεροειδών με 5 ή 10 φορές το μέγεθος του 2017 ΕΑ. Και αν η τροχιά του ήταν τέτοια, που θα ερχόταν σε σύγκρουση με την Γη.\nΤο ανατριχιαστικό της περίπτωσης αυτής είναι, ότι με έξι μόνο ώρες στην διάθεση μας, δεν θα μπορούμε να κάνουμε και πολλά.\nΣύμφωνα με τον Joseph Nuth, επιστήμονα της NASA, η ανθρωπότητα δεν έχει την δυνατότητα να αποκρούσει τέτοια αντικείμενα από την τροχιά της Γης, όταν βρίσκονται σε τόσο κοντινή απόσταση. Πόσο μάλλον μεγαλύτερα, όπως τον αστεροειδή που έπεσε στην Γη και εξαφάνισε τους δεινόσαυρους.\nΟ αστεροειδής 2017 ΕΑ πέρασε περίπου 15.000 χιλιόμετρα πάνω από τον Ειρηνικό Ωκεανό, σύμφωνα με την NASA. Εντοπίστηκε από το τηλεσκόπιο στο παρατηρητήριο Catalina στην Αριζόνα, περίπου έξι ώρες πριν, και σήμανε τον συναγερμό στο Κέντρο Έρευνας των Εγκύτατων Αντικειμένων προς την Γη (Center for Near Earth Objects Studies).\nΣπάνιο φαινόμενο ή μήπως όχι;\nΤον τελευταίο χρόνο τέσσερα αντικείμενα έχουν περάσει σε απόσταση μικρότερη των 165.000 μιλίων από την επιφάνεια του πλανήτη. Το προηγούμενο κοντινότερο αντικείμενο ήταν ο αστεροειδής 2017 BH30, ο οποίος πέρασε 51.820 χλμ μακριά, στις 30 Ιανουαρίου. Αυτός, όπως και ο 2017 ΕΑ, εντοπίστηκε ώρες πριν το κοντινό του πέρασμα.\nΣτα 203.000 χλμ είχε περάσει και ο 2017 AG13, στις 8 Ιανουαρίου 2017. Η ύπαρξη του είχε γίνει γνωστή στις 6 Ιανουαρίου, 2 μέρες νωρίτερα. Ο συγκεκριμένος είχε το μέγεθος 10όροφου κτιρίου. Το μέγεθος του αντιστοιχεί στους λεγόμενους εξολοθρευτές πόλεων, διότι η μάζα του ήταν ικανή να εξαφανίσει μια πόλη, σε περίπτωση πρόσκρουσης με την Γη.\nΜετά το στενό πέρασμα τους, οι εν λόγω αστεροειδείς, όπως και ο 2017 ΕΑ, γίνονται γνωστοί. Γνωστές επίσης γίνονται και οι τροχιές τους. Αυτό μας βοηθά να ξέρουμε μελλοντικά ραντεβού μαζί τους, με σκοπό την προστασία του πλανήτη. Σε περίπτωση σύγκρουσης, οι επιστήμονες έχουν πλέον τα δεδομένα ώστε να το γνωρίζουν, και να προετοιμάζονται για κατάλληλες δράσεις καιρό πριν.\nΑστεροειδείς στο μέγεθος του 2017 EA δεν ανησυχούν τους επιστήμονες. Η ανησυχία ξεκινά όταν το μέγεθος του αστεροειδή αγγίζει και φυσικά ξεπερνά το μέγεθος του εξολοθρευτή πόλεων. Αυτό το μέγεθος ξεκινά στα 35 μέτρα διάμετρο.\nΣύμφωνα με τον μέχρι στιγμή απολογισμό, στην κατηγορία Πιθανώς Επικίνδυνων Αντικειμένων ανήκουν όλα τα αντικείμενα διαμέτρου άνω των 100 μέτρων. Η NASA υποθέτει ότι, περίπου το 30% των αστεροειδών, που βρίσκονται στην γειτονιά της Γης, ανήκουν στην κατηγορία αυτή.\nΠαρόλη την κουβέντα που γίνεται στους επιστημονικούς κύκλους για την ανάγκη συστημάτων καταστροφής και εκτροπής τροχιάς τέτοιως αντικειμένων, είναι εύλογη απορία στο κατά πόσο θα έχουν αποτέλεσμα τέτοια συστήματα. Η απορία γεννάται από περιπτώσεις όπως του 2017 EA, και το μικρό χρονικό διάστημα ανακάλυψης του πριν την προσέγγιση τους στον πλανήτη μας.


Άτακτες φωνές: Νέο Σοκ με υπογραφή Βενιζέλου! Εγκύκλιος στις προξενικές αρχές να καταγγέλουν τους παράνομους Ελληνες στο «Ιμιγκρέισον»!\nΣτάλθηκε λοιπόν εγκύκλιος από το Υπουργείο Εξωτερικών που καλεί τους προξενικούς υπαλλήλους να καταδίδουν στην αμερικανική μεταναστευτική υπηρεσία Ελληνες πολίτες που βρίσκονται στην Αμερική παράνομα και έρχονται σε επαφή με τα προξενεία! Μ'άλλα λόγια, η Ελλάδα απαιτεί από τους υπαλλήλους της να γίνουν καταδότες και μάλιστα επί ελληνικού εδάφους όπως είναι οι κατά τόπους προξενικές αρχές. Αντί της παροχής αρωγής και άλλους είδους βοήθειας, το ελληνικό κράτος, συνιστά αν όχι διατάζει την παράδοση πολιτών του στις αρχές ξένης χώρας με ό,τι αυτό συνεπάγεται!\nΟταν μου έγινε η σχετική καταγγελία δεν πίστευα στα αυτιά μου,\nγιατί δεν περίμενα ότι κάτι τέτοιο θα μπορούσε να είναι αλήθεια. Μέχρι που μου το επιβεβαίωσαν προξενικοί υπάλληλοι (για ευνόητους λόγους δεν δημοσιεύω τα ονόματά τους, αλλά μπορείτε και εσείς να τηλεφωνήσετε και να ρωτήσετε) οι οποίοι μου είπαν ότι και οι ίδιοι αισθάνονται ντροπή για αυτό, αλλά τί μπορούν να κάνουν;\nΠρος τιμήν τους, κάνουν τη δουλειά τους χωρίς να εφαρμόζουν την εγκύκλιο (παρότι η ύπαρξή της χρησιμεύει ως απειλή για κάποιους που πάνε εκεί και το παίζουν λίγο «ατίθασοι», τους λένε δηλαδή ότι αν δεν ηρεμήσετε θα σας καταγγείλουμε στο «Ιμιγκρέισον» - επί κυρίαρχου ελληνικού εδάφους αυτό!) και έτσι δεν είχαμε μέχρι στιγμής ακραία κρούσματα, με συλλήψεις, απελάσεις κοκ. Φανταστήτε τώρα, κάποιοι να ζουν εδώ παράνομα για χρόνια, να έχουν οικογένειες, παιδιά σε σχολεία, επιχειρήσεις, εκκρεμότητες κοκ, να πάνε στο προξενείο για μια ανανέωση ή φορολογική διεκπεραίωση και να τους περιμένη το «Ιμιγκρέισον» στην πόρτα να τους αλυσοδέση και να τους απελάση χωρίς να έχουν το δικαίωμα να γυρίσουν πίσω για τουλάχιστον δέκα χρόνια! Και καλά, το αμερικανικό κράτος κάνει τη δουλειά του, εφόσον υπάρχουν νόμοι πρέπει να εφαρμόζωνται, αλλά να πάνε από καταγγελία ελληνικής υπηρεσίας που βρίσκεται εδώ για να τους βοηθάη υποτίθεται; Και τί γίνεται αν τυχόν ασυνείδητοι υπάλληλοι θελήσουν να κάνουν ζημιά σε κάποιους ανθρώπους; Θα πούνε μετά ότι απλά έκαναν τη δουλειά τους!\nΠέραν από αυτό όμως, και μόνο που υπάρχει τέτοια εγκύκλιος είναι σκάνδαλο πρώτου μεγέθους και δείχνει πώς η χώρα αντιλαμβάνεται την έννοια της εθνικής της κυριαρχίας και πόσο σέβεται του πολίτες της όπου κι'αν βρίσκωνται. Αλήθεια, υπάρχει ανάλογη εγκύκλιος προς την αμερικανική πρεσβεία των Αθηνών από το αμερικανικό κράτος, όσοι συμπολίτες μας είναι στην Ελλάδα παράνομα (υπάρχουν και τέτοιοι, έχω γνωρίσει μερικούς προσωπικώς) να τους καταδίδουν οι προξενικοί υπάλληλοι στις ελληνικές μεταναστευτικές αρχές; Και στη βάση ποιάς λογικής, Ελληνες προξενικοί υπάλληλοι θα καταδίδουν Ελληνες πολίτες σε υπηρεσίες ξένης χώρας τη στιγμή που οι άνθρωποι αυτοί δεν έχουν παρανομήσει στην Ελλάδα και πήγαν στο ελληνικό προξενείο για κάποια υπόθεση εμπιστευόμενοι το γεγονός ότι είναι κυρίαρχος ελληνικός χώρος όπως οποιαδήποτε άλλη υπηρεσία του δημοσίου;\nΠοιές λογικές εξυπηρετεί αυτή η εγκύκλιος και ποιές ανάγκες την έχουν υπαγορεύσει; Να απαντήση το Υπουργείο Εξωτερικών εάν, εφόσον και από ποιούς αναγκάστηκε να στείλη τέτοια διαταγή! Αν είναι απόρροια διεθνούς δικαίου ή κάποιας διμερούς συνθήκης κι'αν εφαρμόζεται από άλλες χώρες. Γιατί αν υποθέσωμε, αφελώς, ότι το κάνουν για να γυρίσουν οι Ελληνες που φύγανε την τελευταία τετραετία πίσω, είναι τρόπος αυτός, αναθέτοντας τον βίαιο επαναπατρισμό τους σε υπηρεσίες ξένου κράτους, χωρίς, επαναλαμβάνω, να έχουν παραβιάσει ελληνικούς νόμους; Και πόσο μπορεί κανείς να σεβαστή μια χώρα που ενεργεί κατά αυτόν τον τρόπο; Εάν πάλι είναι κοινός διπλωματικός τόπος να καταγγέλωνται ξένοι πολίτες από τις προξενικές αρχές του δικού τους κράτους εφόσον βρίσκονται παράνομα σε ξένη χώρα, πόσες το εφαρμόζουν στην πράξη και γιατί η Ελλάδα να δείξη τέτοια σπουδή; Γιατί να εμφανιστή βαλικότερη του βασιλέως, προς τί τέτοια προθυμία για συμμόρφωση στο συγκεκριμένο θέμα;\nΣε επικοινωνία μου με το Γενικό Προξενείο της Κύπρου στη Νέα Υόρκη μου είπαν ότι τέτοια εγκύκλιος από το δικό τους Υπουργείο Εξωτερικών, δεν έχει έρθει .


Νευροΐνωμα | Θεματολόγιο Πνευμονολογίας\nπεριγραφή. Νευροϊνομάτωση. Αυτόσωμη πλακομάτωση, μεταδιδόμενη με τον επικρατητικό χαρακτήρα. Πολυοργανική επινέμηση με επιρρέπεια να αναπτύξεως νευρογενών όγκων που χαρακτηρίζονται από πολλαπλασιασμό ινοβλαστών και κυττάρων Schwann. Προσβάλλει το κεντρικό και περιφερικό νευρικό σύστημα τη ΣΣ., τους οφθαλμούς, το δέρμα, το σκελετικό σύστημα, τον θώρακα, τους νεφρούς, και το ΓΕΣ. Περιγράφονται δύο τύποι: Ο τύπος NF1 (μεταδιδόμενος με το χρωμόσωμα 17 - ο συχνότερος τύπος) και ο NF2 με το χρωμόσωμα 21. Σε ποσσοτό 50% παρατηρούνται αυτόματες μεταλλάξεις. Περιγράφεται η κλασική τριάδα:\n•νευρογενείς όγκοι. Οι πλεξιμόρφοι όγκοι (: νευροϊνώματα) χαρακτηρίζουν την μορφή NF1. Η πάθηση εμφανίζεται στην πρώιμη ενήλικη ζωή. κλινική εικόνα. Μπορεί να διατρέχει σιωπηρά και να εντοπιστεί σε τυχαίο ακτινολογικό έλεγχο, για άλλη αιτία. μεικοί ασθενείς προσέρχονται με επιβεβαιωμένη, ήδη, διάγνωση, συνεπαέια νευρολογικών σημείων και συμπτωμάτων. Οι ασθενείς μπορεί να φέρουν "cafe-au-lait" στίγματα και νευρωϊνώματα στο δέρμα τους. Οι ασθενείς αναφέρουν δύσπνοια, σκολίωση, πλευροδυνία,. Σποραδικά, αδυναμία των άνω ή/και κάτω άκρων. ακτινολογικά ευρήματα. ακτινογραφία θώρακος.\nΕικόνα 1. Νευροΐνωμα.\nΣκολίωση, με ανωμαλίες στις πλευρές (ribbon ribs). Λεπτές πλευρές. Το εύρημα αυτό, μπορεί, επίσης, να αναγνωριστεί σε: επί ατελούς οστεογενέσεως (Οsteogenesis imperfecta), Edwards syndrome (trisomy 18) Gorham’s disease. Καλώς αφοριζόμενες, με λεία ή λοβωτή περιφέρεια, μάζες μαλακού ιστού μπορεί να αναγνωρίζονται στην περιφέρεια του πνεύμονος που αναπαριστούν ενδοπλευρικά νευροϊνώματα ή μηνιγγοκήλες, πουδ δεν αποκλείεται να αναγνωρίζονται επί νευροϊνωματώσεως. Με την MRI αναγνωρίζεται ο παρασπονδυλικός μαλακός ιστός, και αναδεικνύεται το ενσοπσνδυλικό τμήμα έτσι, που αναγνωρίζεται το σημείο "dumb bell". Περαιτέρω βλάβες, ως ενδο- και εξω- σπονδυλικές δεν αποκλείεται, επίσης, να περιγράφονται. Η αύξηση του μεγέθους των βλαβών μπορεί να αποκαλύπτει κακοήθη εξαλλαγή των βλαβών.\nΝευροϊνώματα. Νευροϊνώματα #εικ1 μπορεί να ευρεθούν σχεδόν σε κάθε ανατομική θέση, όπως το μεσοθωράκιο, και ευθύνονται για το 10-20% των πρωτοπαθών όγκων του μεσοθωρακίου στους ενήλικες . Το 1/3 των ασθενών με νευρϊνώματα έχουν νευροϊνωμάτωση. Τα νευροϊνώματα αναδύονται από τα περιφερικά νεύρα και τα νευρικά έλυτρα.\nεικόνα 1. εκτεταμένη θωρακική επινέμηση ΝΙ.παρασπονδυλικό νευροΐνωμα\nΣτην ακτινογραφία εμφανίζονται ως στρόγγυλες ή ελλεπτικές ή λοβωτές παρασπονδυλικές μάζες παθολογοανατομικά\nΤο νευροΐνωμα είναι αμαρτοματοειδής βλάβη και πολυκυτταρικής προελεύσεως. Συντίθενται, στο πλείστον των περιπτώσεων απόκύτταρα Swann, αλλά περιέχουν ινολάστες, σιτευτικά κύτταρα και μακροφάγα. Οι αγγειακές ιστολογικές αλλοιώσεις περιγράφονται ως 6 παραλλαγές: του έσω χιτώνος, εξελιγμένη του έσω χιτώνος, οζώδης, ανευρυσματική, παριαρτηριακή, επιθηλιεοιεδών κυττάρων, και περιτριχοειδική.\nΙστοχημιικές παρατηρήσεις και παρατηρήσεις μέσω του ηλεκτρονικού μικροσκοπίου περιγράφουν ότι είναι βλάβες που προέρχονται από τα λεία μυϊκά κύτταρα, πολλαπλασιαζόμενα ατρακτοειδούς σχήματος κύτταρα.\nΤο 1/3 των ασθενών με νευρϊνώματα έχουν νευροϊνωμάτωση. Το παθογνωμονικό σημείο της ΝΙ-1 είναι τα δικτυόμορφα νευροϊνώματα.που παραηρούνται στο 30% των ασθενών με ΝΙ-1. και είναι συνήιθως συγγενούς προελεύσεως, και προσβάλλοθυν τα τμήματα των πνευμόνων που ελέγχονται από τα προσβεβλημένα νεύρα.\nΜπορεί να προκληθεί διήθηση του νεύρου και του περιβάλλοντος ιστού, με αποτελέσμα εκτεταμένο ανατομικό αποσχηματισμό. Δικτυτόμορφα νευροϊνώματα είναι πολλαπλά και πολυλοβωτά, και έχουν ασθενλως αφοριζόμενα όρια με παρουσία μεσοθωρακικού λίπους και τα παρακείμενα μεγάλα αγγεία με απώλεια της φυσιολογικής ορατής λιπώδους άλω. Μπορεί να μιμούνται την εκτεταμένη λεμφαδενοπάθεια του μεσοθωρακίου\nεικόνα 3. δικτυόμορφο νευροΐνωμα επί Νευροϊνωματώσεως. Αναγνωρίζεται διάταση του μεσοθωρακίου, λόγω πολλαπλών νευροϊνωμάτων κατα μήκος των νεύρων του μεσοθωρακίου Διακρίνονται επίσης εκτεταμένα νευροϊνώματα πλευρών, που μιμούνται παχυπλευριτικές αλλοιώσεις.\nΚακοήθης εξέλιξη συμβαίνει σε ποσοστό 2-16% των ασθενών και και αποτελεί το μείζον αίτιο νοσηρότητας και θνητότητας στους ασθενείς με ΝΙ-1. διαφορική διάγνωση. Απομονωμένος νευρογενής όγκος (π.χ., νευροβλάστωμα, ή γαγγλιονεύρωμα), πλάγια μηνιγγοκήλη, πρωτοπαθής πνευμονικός όγκος, βρογχογενής κύστις, θωρακικό ενεύρυσμα, παρασπονδυλικό απόστημα, παρασπονδυλική εξωμυελική αιμοποίηση. θεραπεία. Μπορεί να μην απαιτηθεί θεραπεία. ή να προγρμματιστεί χειρουργική αφαίρεση, εάν καταστεί συμπτωματική. Ο ασθνεής τίθεται σε παρακολούθηση, με πρωτόκολλο νευρογενούς όγκου. Υπάρχει κίνδυνος κακοήθους εξαλλαγής. ιδιαίτερα εάν ο όγκος αυξάνεται ταχέως.


Οι δυο όψεις της Τρίπολης… – ISO 200\nΟι δυο όψεις της Τρίπολης…\nΗ πόλη της Τρίπολης, η οποία κατέχει την πλέον σημαίνουσα θέση στον πορεία των γεγονότων και των εορτασμών για τα 200 χρόνια από την Ελληνική Επανάσταση, πρωτοπορεί για άλλη μια φορά με την δράση Twosidecity Project.\nΣτο πλαίσιο αυτής της δράσης διενεργήθηκε φωτογραφικός διαγωνισμός και την ευρηματικό τίτλο Tripolitsa Iso200 και πλέον τα φωτογραφικά θέματα που το κοινό επέλεξε έχουν αναπτυχθεί στην πόλη σε μια εντυπωσιακή υπαίθρια έκθεση.\nΣτις πλατείες της πόλης και σε σημεία του πεζοδρομημένου κέντρου, έχουν τοποθετηθεί εσωτερικά φωτιζόμενες κατασκευές δύο όψεων οι οποίες φιλοξενούν τα φωτογραφικά θέματα, που έχουν τυπωθεί σε διάσταση 3Χ3 μ.\nΟι πλατείες Άρεως, Πετρινού και Αγίου Βασιλείου έχουν μετατραπεί σε εκθεσιακούς χώρους μετατρέποντας την πεζοπορική βόλτα των κατοίκων και των επισκεπτών σε μια επίσκεψη σε πολύβουη γκαλερί.\nΤα φωτογραφικά θέματα που αποτύπωσαν οι συμμετέχοντες στο διαγωνισμό φέρνουν όλη την Ελλάδα στην Τρίπολη. Φωτογραφικά θέματα από Αλεξανδρούπολη, Θεσσαλονίκη, Αθήνα, Σπάρτη και Κρήτη και φωτογράφοι από όλα τα μέρη της Ελλάδας συνυπάρχουν για να ευαισθητοποιήσουν το κοινό και να δώσουν μια άλλη προσέγγιση στα 200χρονα της Παλιγγενεσίας.\nΗ έκθεση είναι προσβάσιμη σε όλους, μέρα και νύχτα χωρίς αποκλεισμούς, παρουσιάζοντας τις δυο όψεις της πόλης την ηρωική και την εικαστική. Τις όψεις με το με το φως της μέρας, αλλά και με τον εσωτερικό φωτισμό της νύχτας. Προσφέρει τη θέαση με συνεχή κίνηση των ωρών εργασίας αλλά και με την ηρεμία της νυχτερινής ανάπαυλας.\nΗ έκθεση θα διαρκέσει μέχρι το τέλος του έτους και περιμένει τους επισκέπτες για μια μοναδική εικαστική εμπειρία .


Η "αβάσταχτη ελαφρότητα" των Αθηνών τινάζει και την ΕΑΒ στον αέρα και δεν φταίνε οι εκλογές! - OnAlert.gr\nΗ "αβάσταχτη ελαφρότητα" των Αθηνών τινάζει και την ΕΑΒ στον αέρα και δεν φταίνε οι εκλογές!\n31.12.2014 | 22:17\nΗ Ελληνική Αεροπορική Βιομηχανία (ΕΑΒ) μπαίνει σε περιπέτειες και θα είναι από τα πρώτα θέματα που θα βρει μπροστά της η όποια κυβέρνηση προκύψει από τις εκλογές. Ποιος είναι ο λόγος της περιπέτειας που απειλεί πλέον άμεσα τους εργαζόμενους της επιχείρησης;\nΗ ΕΑΒ περίμενε πως και πως το πρόγραμμα αναβάθμισης και επανεργοποίησης των αεροσκαφών P 3 Orion το οποίο είναι απόφαση ΚΥΣΕΑ και ανέμενε την κατακυρωτική υπογραφή . Αυτό με απλά λόγια σήμαινε ότι η ΕΑΒ θα είχε να λαμβάνει από την προκαταβολή του προγράμματος και σ΄ αυτά τα χρήματα είχε υπολογίσει για τις μισθοδοσίες των εργαζομένων για τους επόμενους μήνες.\nΛόγω των εκλογών η κυβέρνηση αποφάσισε να μην προχωρήσει στην κατακυρωτική υπογραφή για να ενεργοποιηθεί το πρόγραμμα του P 3 Orion .Προφανώς δεν υπολόγισε το κόστος που έχει η απόφαση αυτή για την ΕΑΒ . Που είναι 100 εκατομμύρια! Αν υπολογίσουμε και τις εμπλεκόμενες ελληνικές εταιρείες φθάνουμε στα 150 εκατομμύρια.\nΤο χειρότερο είναι όμως ότι το “πάγωμα” του προγράμματος P 3 Orion ενδεχομένως να οδηγήσει και σε πολύ χειρότερες εξελίξεις,με δεδομένη την αμερικανική δυσαρέσκεια η οποία οφείλεται στο γεγονός ότι για μια ακόμη φορά τα τελευταία χρόνια η Αθήνα δείχνει -άγνωστο γιατί- τελείως αναξιόπιστη!\nΤο πρόγραμμα επανεργοποίησης των αεροσκαφών ναυτικής συνεργασίας κυριολεκτικά καίει το ΠΝ το οποίο το θεωρεί εξίσου σημαντικό μ΄ αυτό των υποβρυχίων.\nΕξετάστηκαν όλες οι λύσεις και κατέληξε στην λύση της αναβάθμισης στην ΕΑΒ από την κατασκευάστρια εταιρεία. Όλες οι άλλες λύσεις και ειδικά η λύση των αυστραλιανών P 3C έχει κριθεί και ...από τη ζωή αφού τα τρία πρώτα αεροσκάφη έγιναν ...σκραπ.\nΗ ΕΑΒ αυτή τη στιγμή έχει 1400 εργαζόμενους . Για να λέμε τα πράγματα με τ΄ όνομά τους η ΕΑΒ -μας αρέσει δεν μας αρέσει- έχει σφυγμό λόγω των F 16 που της δίνουν για συντηρηση ,των C 130 και των P 3 Orion που αναμένονταν τι και πως! Το πάγωμα του τελευταίου δεν θα ήταν πρόβλημα αν δεν είχε περάσει από ΚΥΣΕΑ, δεν είχε υπογράψει ο Αβραμόπουλος,δεν είχε περάσει δυο φορές από Κεντρική Γνωμοδοτική Επιτροπή,δεν είχε υπογραψει ο αναπληρωτής υπουργός Οικονομίας την έγκριση των σχετικών κονδυλίων! Με λίγα λόγια οι αμερικανοί είναι ενοχλημένοι με την “ελαφρότητα” που κάποιοι στην Αθήνα αντιμετωπίζουν ένα ακόμη σοβαρό θέμα .\nΑν η κυβέρνηση έχει αποφασίσει ότι δεν χρειάζεται το ΠΝ αεροσκάφη ναυτικής συνεργασίας και μάλιστα άμεσα τότε δεν υπάρχει θέμα.\nΑν επίσης δεν έχει καμία ανησυχία για την ΕΑΒ δεν υπάρχει πρόβλημα.\nΑλλά νομίζουμε ότι και θέμα υπάρχει και μέγα πρόβλημα και απ΄ ότι φαίνεται και μεγάλο παρασκήνιο.\nTags: ΕΑΒ,P 3 ORION,ΑΕΡΟΣΚΑΦΗ ΝΑΥΤΙΚΗΣ ΣΥΝΕΡΓΑΣΙΑΣ,